Savić: Zapadni Balkan najzaostaliji deo Evrope, ali ima potencijale - PKS-RPK Novi Sad\nPredsednik Saveta guvernera Narodne banke Srbije Nebojša Savić izjavio je u Novom danu TV N1 da je saradnja u regionu od velike važnosti kako bi ovaj prostor postao konkurentniji. Sekretar Udruženja za trgovinu Privredne komore Srbije Žarko Malinović kaže da su privrednici u regionu ukazali na probleme, i da je na političarima da ih sada rešavaju.\nProfesor Savić podseća da je Zapadni Balkan najzaostaliji deo Evrope, ali da ima dobre potencijale koji nisu iskorišćeni.\nRegion stoga, kako kaže, mora da napravi dobru poslovnu klimu kako bi uspeo da zadrži investitore koji su već prisutni i privuče nove. Pod dobrom poslovnom klimom podrazumeva se razvoj institucija, pravni sistem i poštovanje zakona, što je rak rana celog regiona, objašnjava Savić.\nPored toga, važno je razvijati infrastrukturu, informaciono-komunikacione tehnologije i obrazovanje, jer će investitori dolaziti ako imaju kvalitetne ljude, ističe on.\nSavić podseća da rutinski poslovi nestaju, a nastaju nova radna mesta koja zahtevaju nova znanja. Zato, kako kaže, obrazovni sistem mora da bude u funkciji rasta i razvoja, jer su najkvalitetniji proizvodi oni koji „imaju” mnogo znanja.\n„Mi nismo radoholičari, ali nas je život naterao da budemo kreativni“, ocenio je Savić i poručio da se fokus razvoja mora usmeriti ka IT sektoru i stvaranju kvalitetnijih proizvoda. Zato su, dodaje on, Srbiji neophodni klasteri koji bi podrazumevali organizaciju svih subjekata u društvu zainteresovanih za razvoj jednog proizvoda.\nSavić kaže i da politička atmosfera svakako utiče na razvoj regionalne privrede, ali da je važno shvatiti da ekonomija mora da pobedi. Suština svih političkih kampanja je veći rast BDP-a, i ekonomisti su tu da daju podršku, a političari da ne prave prepreke, poručio je on.\nPrivreda ukazala na probleme, političari da rade svoj posao.\nGost Novog dana bio je i sekretar Udruženja za trgovinu Privredne komore Srbije Žarko Malinović koji je rekao da je važno smanjiti birokratiju i necarinske barijere kako bi se olakšala trgovina u regionu.\nKolika je važnost regionalne trgovine pokazuje podatak da Srbija izveze više u BiH nego u Kinu, Rusiju i Ameriku zajedno, a da se uprkos tome dešava da zemlje regiona svoje proizvode koji ispunjavaju određene standarde bez problema izvoze u EU, a da u međusobnoj razmeni nailaze na prepreke.\n„Očekujemo od političara da se bave svojim poslom i to rešavaju. Jasno smo stavili do znanja koji su to dokumenti, i vidimo da se te mere u Srbiji implementiraju. Nikada nećete zaštititi svoju privredu restrikcijom, možete samo ako je učinite konkurentnijom“, istakao je Malinović.\nKaže i da su zemlje u regionu pojedinačno mala tržišta koja nisu interesantna stranim investitorima, osim ako se ne udruže. Region bi, dodaje on, zajednički na trećim tržištima mogao da nastupa sa prehrambenim proizvodima, a ohrabruje i rast kreativne industrije.\n„Kada govorimo o ljudima, imamo bezbroj primera gde su male startap kompanije napravile vrhunske rezultate. Problem je odliv mozgova, a s druge strane, problem je nedostatak radne snage u tim sektorima“, naveo je Malinović i istakao da se različiti sektori moraju uvezati kako bismo sve manje izvozili sirovine, a sve više kvalitetne finalne proizvode.\nKao primer je naveo svoj sastanak sa predstavnicima italijanske konditorske grupe Ferero, kojima je poklonio čokoladiranu šljivu. Predstavnik Ferera ga je upitao šta je to, a kada mu je objasnio da je reč o šljivi u čokoladi, njegov sagovornik je odmah rekao kako bi mogli da je pune Nutelom.\n„Dobro bi bilo da proizvodimo takve finalne proizvode, da napravimo zajednički finalni proizvod“, istakao je Malinović.


Pročitajte sve vesti na temu dinar - mediji.net\nZvanični srednji kurs biće danas 117,5691 dinar za jedan evro, objavila je Narodna banka Srbije.\nDinar vredi danas prema evru približno isto kao u utorak i zvanični srednji kurs iznosi 117,5816 dinara za evro, objavila je Narodna banka Srbije.Vrednost dinara prema evru je ista kao pre mesec i pre godinu dana, i nepromenjena u odnosu na početak 2021.godine.Indikativni ...\nZvanični srednji kurs biće danas 117,5816 dinara za jedan evro, objavila je Narodna banka Srbije.\nDinar vredi dans prema evru približno isto kao u ponedeljak i zvanični srednji kurs iznosi 117,5753 dinara za evro, objavila je Narodna banka Srbije.Vrednost dinara prema evru je ista kao pre mesec i pre godinu dana, i nepromenjena u odnosu na početak 2021.godine.Indikativni ...\nDinar stabilan, kurs danas 117,5753\nDinar će danas vredeti prema evru približno isto kao juče i zvanični srednji kurs iznosiće 117,5753 dinara za evro, objavila je Narodna banka Srbije.\nDinar vredi dans prema evru približno isto kao u ponedeljak i zvanični srednji kurs iznosi 117,5753 dinara za evro, objavila je Narodna banka Srbije.\nDinar vredi danas prema evru približno isto kao u petak i zvanični srednji kurs iznosi 117,5768 dinara za evro, objavila je Narodna banka Srbije.Vrednost dinara prema evru je ista kao pre mesec i pre godinu dana, i nepromenjena u odnosu na početak 2021.godine.Indikativni ...\nDinar će vredeti prema evru u ponedeljak, 1. marta, približno isto kao danas i zvanični srednji kurs iznosiće 117,5768 dinara za evro, objavila je Narodna banka Srbije.\nBEOGRAD - Dinar vredi danas prema evru isto kao juče i zvanični srednji kurs iznosi 117,5751 dinara za evro, objavila je Narodna banka Srbije.Vrednost dinara prema evru je ista kao pre mesec i pre godinu dana, i nepromenjena u odnosu na početak 2021.godine. ...


Počinju pregovori o novom aranžmanu s MMF-om - Radiotelevizija Herceg-Bosne\nKako je rečeno “Nezavisnim”, svi čekaju ishod tog sastanka, a postoje očekivanja, mada, kako nam je rečeno, neosnovana, da bi MMF mogao odustati od uvjeta koji su postavljeni pred BiH kako bi bio odobren novi produženi aranžman. Kako saznajemo, međunarodna zajednica će inzistirati na ispunjavanju svih uvjeta, a posebno onih koji se odnose na stvaranje jedinstvenog registra fizičkih osoba pri Centralnoj banci BiH, što u RS-u vide kao prijenos nadležnosti.\nAndrew Jewell, stalni predstavnik MMF-a u BiH, kaže da je MMF spreman da nastavi pregovore u svakom trenutku. “Da bi se pregovori uspješno mogli završiti, vlasti bi trebalo da se usuglase o reformama s kojima se odavno kasni, a od kojih će koristi imati obični građani. Cilj novog aranžmana je ne samo da pomogne BiH da prođe kroz trenutnu krizu s covidom, nego i da izgradi temelj za brži i inkluzivniji ekonomski razvoj u budućnosti”, rekao je Andrew Jewell.\nPrethodni članakU HNŽ-u krajem ožujka 31.532 nezaposlenih\nSljedeći članakZloupotrebljavanje institucija BiH i vrijeđanje međunarodnih partnera je skandalozno


"Delta generali" generalni sponzor Novosadskog sajma - Bizlife.rs\n„Delta generali“ generalni sponzor Novosadskog sajma\n19:04 Novi Sad, 01/12/2011\nU susret novoj poslovnoj godini Novosadski sajam nastavlja strategiju unapređenja saradnje i jačanje partnerstva sa kompanijama koje imaju lidersku poziciju na tržištu u oblastima u kojima posluju. Jedan od ciljeva je jačanja brenda Novosadskog sajma i pomeranja granica biznisa, kroz razvoj poslovnih partnerstava. U tom svetlu, na Novosadskom sajmu danas je potpisan Ugovor o strateškom partnerstvu između naše kuce, jedne od lidera u regionu u oblasti sajamske industrije i kompanije Delta Generali Osiguranje, koja zauzima mesto u samom vrhu osiguravajućih kuća u Srbiji.\nGodišnji Ugovor o saradnji, koji se odnosi na saradnju tokom citave godine, ima poseban fokus na 79. Međunarodnom poljoprivrednom sajmu gde će Delta Generali Osiguranje imati ulogu Generalnog sponzora.\nPotpisnici su generalni direktor Novosadskog sajma Goran Vasic i zamenik generalnog direktora Delta Generali Osiguranja Dragan Filipović.\n„Veliko mi je zadovoljstvo i čast što cemo u 2012. biti strateški partner Novosadskog sajma. Verujem da ce naše partnerstvo doprineti daljem razvoju jednog od lidera u regionu u oblasti sajamske industrije kao i širenju drugih poslovnih partnerstva. Kao jedan od lidera na domaćem tržištu osiguranja, siguran sam da cemo Novosadskom sajmu i njegovim posetiocima i izlagacima pružiti uslugu po najvišim evropskim standardima. Možemo reći i da se potpisivanjem ovog ugovora nastavlja saradnja sa Deltom čije kompanije članice već imaju dugogodišnju uspešnu saradnju sa Novosadskim sajmom. Posebno mi je drago što ćemo sledeće godine biti generalni sponzor Međunarodnog poljoprivrednog sajma koji je izrastao je u najveću sajamsku priredbu u jugoistočnoj Evropi i koji okuplja sve koji nešto znače ili rade u poljoprivredi, prehrambenoj industriji, stočarstvu i privrednim granama koje proističu iz agrara ili su vezane za agrar. Siguran sam da ćemo našom ponudom osiguranja sa posebnim akcentom na agrar i osiguranje poljoprivrede obogatiti sajamsku ponudu i pomoći poljoprivrednicima da pronađu najbolje rešenje za zaštitu svoje proizvodnje, mehanizacije i gazdinstva.\nOdluku o partnerstvu sa Delta Generali Osiguranjem potkrepile su i činjenice da je ono članica Generali grupe jedne od vodećih kompanija na svetskom osiguravajućem i finansijskom tržištu. S tradicijom dugom 180 godina, Generali grupa posluje u 68 zemalja sveta, zapošljava više od 85.000 ljudi i ima preko sedamdeset miliona zadovoljnih klijenata, što je vrhunska preporuka za poslovnu saradnju od koje se očekuje stvaranje benefita u dobroj poslovnoj atmosferi sajamskih priredbi koje priređujemo tokom godine.


Klark: Svetski dan izbeglica” je stavio u fokus veoma težak položaj izbeglica i doprineo povećanju svesti o tom pitanju\nPovodom “ Svetskog dana izbegica” i izjave predsednika Srbije Borisa Tadića da stanje prognanih i izbeglih lica u Srbiji i Crnoj Gori, koje se meri na stotine hiljada, nije ni poboljšano ni rešeno za poslednjih deset godina. Spoljnopolitički stručnjak u institutu “Keto” Džonatan Klark u razgovoru sa kolegom Brankom Mikašinovićem osvrnuo se na to pitanje i na Kosovo.\nDžonatan Klark: Svetski dan izbeglica” je stavio u fokus veoma težak položaj izbeglica i doprineo povećanju svesti o tom pitanju. S druge strane, obeležavanje tog dana nije dovelo do preduzimanja nekih odredjenih mera, posebno u odnosu na srpske izbeglice sa Kosova i iz Hrvatske, koje su sada u Srbiji. Mislim da će rešenje pitanja izbeglica u ovom slučaju morati da pričeka dugoročne političke solucije u regionu.\nGlas Amerike: Da li se politika SAD prema Kosovu sada kreće u nekom specifičnom pravcu u pogledu konačnog statusa te pokrajine?\nDžonatan Klark : U ovom momentu rešavanja kosovske problematike, procena standarda uživa najveći prioritet da bi se ustanovilo da li razgovori o konačnom statusu mogu uopšte da počnu, što nije izvesno. Pre svega mora se proći kroz odredjen proces i sada predstavnik generalnog sekretara UN razmatra razne standarde za zaštitu manjina, imovine, svetinja i drugog i želi da utvrdi da li postoji dobra volja na obe strane za razgovore o konačnom statusu. Vašingtron se nada početku razgovora, mada kontakt grupa o tome nije još donela nikakve zaključke, posebno u svetlu moguće ruske pozicije, niti su izneti neki nagoveštaji o mogućem ishodu tih razgovora.\nGlas Amerike: Šta mislite o predlogu vlade Srbije o najvecem mogućem stepenu autonomije za Kosovo, ali ne i nezavisnosti?\nDžonatan Klark : Mislim da je to razuman pregovarački stav i interpretacija mogućeg ishoda pregovora. Dobar deo medjunarodne zajednice će svakako smatrati da je to odgovrajući kurs akcije. Postoji zabrinutost u vezi sa brojnim mikro entitetima, odnosno državama u Evropi, koje možda ne bi mogle ni da opstanu. Neki smatraju da bi Kosovo, koje je teritorijlano malo i ekonomski nerazvijeno, trebalo da ostane zajedno sa većom i relativno prosperitetnijom Srbijom. Uostalom, to je u skladu sa evropskim integracionim procesima. Rešenje konačnog statusa će u velikoj meri zavisiti i od integracionog procesa same Srbije u Evropsku uniju. Verujem da bi rešenje u okviru evropskih integracionih procesa moglo da bude prihvatljivije i manje neprijatno za političare i u Briselu i u Vašingtonu.


"'Karni', razarač klase 'Arli Berk', uplovio je u Crno more 12. avgusta radi izvođenja bezbednosne operacije kao i unapređenja saradnje sa saveznicima i partnerima u regionu", navodi se u saopštenju.\n- Dolazak "Karnija" u Crno more pokazuje našu nepokolebljivu posvećenost bezbednosti i stabilnosti u regionu - izjavio je komandant razarača "Karni" Tajson Jung.\n- Vreme koje provodimo ovde pomoći će nam da poboljšamo saradnju i razmenu informacija i iskustva sa državama koje su naši partneri - dodao je on.\nPočetkom godine u Crnom moru je takođe boravio razarač američke mornarice "Karni".\nSVET Američki razarač ušao u Crno more (FOTO)\nSVET Šta će reći Rusi: Američki razarač ušao u Crno more!


Obamina politička ljubomora na Putina - 04.03.2016, Sputnik Srbija\nS jedne strane, Obama je sa Putinom postigao dogovor u jednom od najznačajnih svetskih pitanja, a to je primirje u Siriji. Sa druge strane, poručuje da SAD... 04.03.2016, Sputnik Srbija\n08:00 04.03.2016 (Osveženo: 10:05 04.03.2016)\nS jedne strane, Obama je sa Putinom postigao dogovor u jednom od najznačajnih svetskih pitanja, a to je primirje u Siriji. Sa druge strane, poručuje da SAD nastavljaju sukob sa Moskvom.\nUprkos tome što je Moskva odigrala ključnu ulogu u borbi sa međunarodnim terorizmom, u rešavanju sirijskog pitanja, regulisanju ukrajinske krize i brojnim drugim međunarodnim problemima, američki predsednik Barak Obama produžio je sankcije Rusiji na još godinu dana.\nTaj scenario je, ocenjuju eksperti, bio očekivan, a motiv je jasan — SAD pokušavaju da izoluju i oslabe Rusiju, koja im je direktna smetnja na njihovom putu ka svetskoj hegemoniji.\n„Obama je još jednom potvrdio da je cilj spoljne politike SAD — svetska hegemonija, i zbog toga smo mi opasni. Mi im ne dozvoljavamo da rade ono što su oni smatrali potrebnim u Siriji, gde su igrali na kartu svrgavanja Asada. Mi im smetamo da prošire granice NATO-a putem priključivanja Ukrajine i Gruzije. Zato Obama prikazuje Rusiju kao zemlju koja je pretnja tim ciljevima. Ali ti ciljevi su pogrešni, zato što Sjedinjenim Državama niko nije dao pravo na svetsku hegemoniju“, ocenio je šef Komiteta za međunarodna pitanja ruske Državne dume Aleksej Puškov.\nOn je istovremeno istakao da Rusija nije nikakva pretnja nacionalnoj bezbednosti SAD, kao što to Vašington tvrdi, i da u stvari nikakve pretnje od strane Rusije i nema.\n„Obama smišlja mitološku pretnju kako bi oslabio Rusiju. To je pravi njegov zadatak, a ne jačanje nacionalne bezbednosti SAD“, dodao je Puškov.\nOn je istakao da Vašington pokušava da oslabi Rusiju kako bi „nastavio da od SAD pravi svetskog hegemona“.\nNakon što je potpisao ukaz o produženju sankcija, Obama je u obrazloženju koje je predao Kongresu naveo da Rusija „i dalje predstavlja direktnu i ekstremnu pretnju za nacionalnu bezbednost i spoljnu politiku SAD“.\nNa ovakav potez Vašingtona u Kremlju gledaju „sa žaljenjem“. Istovremeno, u Rusiji smatraju da takav korak može negativno da utiče na odnose dveju zemalja, a takođe i da stvori probleme Vašingtonu.\n„Odlazeći predsednik SAD ostavlja svom nasledniku teško nasleđe, koje se tiče odnosa sa našom zemljom. Produžavanje sankcija na još godinu dana ukazuje da se taj trend u američkoj politici nastavlja, a novom gazdi Bele kuće biće teško da bilo šta promeni“, smatra potpredsednik Državne dume Nikolaj Levičev.\nPrema njegovom mišljenju, u Obaminim postupcima određenu ulogu igra i „politička ljubomora“, jer su zahvaljujući Rusiji, a nasuprot stavovima američke administracije, pronađena rešenja za niz najoštrijih međunarodnih problema. On, uzgred, podseća da su mnogi današnji međunarodni problem upravo rezultat politike SAD.\nLevičev smatra da je produženje sankcija samo reakcija uvređenih na činjenicu da Rusija potvrđuje „vodeću poziciju na svetskoj političkoj sceni, na (rusku) nazavisnu politiku, koja je u suprotnosti sa pokušajima SAD da ostvare svoju hegemoniju, da kroje političku kartu sveta rukovodeći se sopstvenim interesima, da deluju zaobilazeći UN i narušavajući međunarodno pravo i da se bahato mešaju u poslove drugih država“.\nPrema rečima Levičeva, Rusija živi pod sankcijama koje su joj nametnule SAD i EU već dve godine i bez obzira na sve probleme demonstrira političku, ekonomsku i socijalnu samostalnost.\n„Zato nam je danas najvažniji razvoj naše ekonomije, unutrašnjeg tržišta, društvenih institucija, uzajamno korisna saradnja sa našim partnerima iz BRIKS-a, u Pacifičkom obruču, Južnoj Americi i drugim regionima, kojima američke sankcije nisu ukaz“, istakao je Levičev.\nPredsednik komiteta Saveta federacije za međunarodne poslove Konstantin Kosačev produženje sankcija Rusiji nazvao je „opomenom iz Vašingtona“.\n„Očigledno je da je to još jedan signal Evropljanima“, napisao je Kosačev na svojoj stranici na Fejsbuku, podsećajući na ranije pisanje „Volstrit džurnala“, koji je ukazao na to da je broj zemalja EU koje se zalažu za ukidanje antiruskih sankcija porastao.\nStručnjaci ističu da u poslednje dve godine politički faktori dominiraju nad ekonomskim, a da je samim tim produženje antiruskih sankcija politički motivisano. Oni takođe smatraju da će se nastaviti politika „uvrtanja ruku“ onim zemljama koje ne slede slepo direktive Vašingtona.\n„Produžetak sankcija će zavisiti od sledećeg predsednika SAD. U ovom slučaju, Obama je pokazao da ne želi da se upliće u novi konflikt unutar američke političke elite, za koje je pitanje antiruskih sankcija veoma osetljivo. Obama je naučio da sedi na dve stolice. Sa jedne strane, pre nedelju dana on je sa Putinom postigao dogovor u jednom od najznačajnih svetskih pitanja, a to je primirje u Siriji. Sa druge strane, Obama i dalje poručuje da SAD nastavljaju konfrontaciju sa Moskvom. To je na neki način jedinstvena situacija, kada političar istovremeno pokazuje spremnost za zajedničko rešavanje konkretnih pitanja i izražava nesaglasnost“, kaže za Sputnjik ruski politički analitičar Aleksandar Konjkov.\nStručnjak smatra da je Ukrajina samo „formalni razlog“, tj. izgovor SAD za produžavanje sankcija.\n„Za veći deo javnosti situacija u Ukrajini je drugorazredno pitanje. Osim toga, sukobljene strane u Ukrajini sada pokušavaju da nađu političko rešenje, ratna dejstva su obustavljena. Treba reći da rusko-američka saradnja nikada i nije bila na visokom nivou, za razliku od Evrope koju su upravo SAD naterale da uvede sankcije. Zbog antiruskih sankcija i Evropa i mi snosimo gubitke. Osim toga, EU sada nema pristup ruskom tržištu, koje ima ključnu ulogu kada je reč o ekonomskom rastu u Evropi“, zaključio je ekspert.\nSjedinjene Države su u martu 2014. godine uvele sankcije Rusiji, zbog krize na jugoistoku Ukrajine i prisajedinjenja Krima Rusiji.\nAmerički zvaničnici više puta su ponovili da će sankcije ostati na snazi sve dok Moskva ne ispuni sve tačke Minskog sporazuma, „zaboravljajući“ na činjenicu da Rusija nije strana u ukrajinskom konfliktu.\nOdluku o eventualnom produženju sankcija predsednik SAD sledeći put doneće u martu iduće godine. Ipak, o tome tada neće odlučivati Barak Obama, pošto mu u međuvremenu ističe mandat.\n20:35Uživo: Srpkinje brzo stigle do vođstva protiv Kameruna


Potvrđen prvi slučaj gripa u Srbiji u ovoj sezoni - 16.12.2021, Sputnik Srbija\nNa teritoriji Srbije potvrđen je prvi slučaj gripa u sezoni 2021/2022, saopštio je danas Institut za javno zdravlje Srbije "Dr Milan Jovanović Batut". 16.12.2021, Sputnik Srbija\nU saopštenju je precizirano da je "Batut" 15. decembra po podne, od Nacionalne referentne laboratorije za grip i druge respiratorne viruse Instituta za virusologiju, vakcine i serume "Torlak", dobio potvrdu o prvom slučaja infekcije virusom gripa tipa A (H3) u Beogradu."Batut" ističe da je, kao i u većini prethodnih sezona nadzora nad gripom, laboratorijska potvrda virusa u ovo doba godine očekivana.U saopštenju se podseća da prošle sezone 2020/2021. nije bilo laboratorijske potvrde infekcije virusom gripa.Ukazuje na to da je najefikasnija mera prevencije infekcije virusom gripa je vakcinacija, kao i da je vakcina protiv gripa najsigurniji i najbezbedniji vid individualne i kolektivne zaštite.Pored vakcinacije preporučuju se i opšte mere prevencije: izbegavanje bliskih kontakata sa obolelim osobama, higijena disajnih puteva (pokrivanje nosa i usta prilikom kijanja i kašljanja papirnatom maramicom koju odmah nakon upotrebe treba baciti, a ruke oprati tekućom vodom i sapunom), provetravanje prostorija, izbegavanje boravka u zatvorenim prostorima gde se nalazi veliki broj ljudi.\nsrbija, grip, društvo\n09:17 16.12.2021 (Osveženo: 09:18 16.12.2021)\nNa teritoriji Srbije potvrđen je prvi slučaj gripa u sezoni 2021/2022, saopštio je danas Institut za javno zdravlje Srbije "Dr Milan Jovanović Batut".\nU saopštenju je precizirano da je "Batut" 15. decembra po podne, od Nacionalne referentne laboratorije za grip i druge respiratorne viruse Instituta za virusologiju, vakcine i serume "Torlak", dobio potvrdu o prvom slučaja infekcije virusom gripa tipa A (H3) u Beogradu.\n"Batut" ističe da je, kao i u većini prethodnih sezona nadzora nad gripom, laboratorijska potvrda virusa u ovo doba godine očekivana.\nU saopštenju se podseća da prošle sezone 2020/2021. nije bilo laboratorijske potvrde infekcije virusom gripa.\nUkazuje na to da je najefikasnija mera prevencije infekcije virusom gripa je vakcinacija, kao i da je vakcina protiv gripa najsigurniji i najbezbedniji vid individualne i kolektivne zaštite.\nPored vakcinacije preporučuju se i opšte mere prevencije: izbegavanje bliskih kontakata sa obolelim osobama, higijena disajnih puteva (pokrivanje nosa i usta prilikom kijanja i kašljanja papirnatom maramicom koju odmah nakon upotrebe treba baciti, a ruke oprati tekućom vodom i sapunom), provetravanje prostorija, izbegavanje boravka u zatvorenim prostorima gde se nalazi veliki broj ljudi.


TV kanalima milioni otiču u sivu zonu – Matrica slobode medija\nBeograd, 12. januar 2017. godine –\nGotovo svi finansijski problemi lokalnih medija bili bi rešeni ako bi novac od marketinga, umesto što sada odlazi prekograničnim TV kanalima, bio u legalnim tokovima, drugačije raspoređen… Bilo bi para za 297 radio i 190 TV stanica koji su poreski obveznici i legalna javna glasila.\nCitirane rečenice su izvod su iz opširnijeg javnog obraćanja Dragiše Kovačevića, direktora i vlasnika SOS kanala. Otvoreno pismo je „adresirano” na Nina Brajovića, novoizabranog državnog sekretara u Ministarstvu informisanja i kulture. Od njega se očekuje da se poduhvati rešavanja problema reklamnih blokova na prekograničnim TV kanalima koje reemituju domaći kablovski operatori. Da u toj oblasti ima grubog kršenja propisa, grupa od tridesetak regionalnih i lokalnih domaćih emitera ukazuje već godinama.\nKako ističu, Regulatorno telo za elektronske medije (REM) toleriše da se u programe pojedinih prekograničnih kanala ubacuju reklame domaćih oglašivača, suprotno Zakonu o elektronskim medijima, Zakonu o oglašavanju i Konvenciji o prekograničnoj televiziji.\n– U Srbiji ima tridesetak takvih kanala, koji su van našeg poreskog sistema. Novac domaćih oglašivača odlazi na njihove račune u inostranstvu, bez bilo kakve kontrole države. Ima tu i plaćanja u kešu, na crno… O kolikim svotama je reč, govori podatak da svaki od tih kanala dnevno emituje najmanje 20 reklamnih blokova, iliti oko 7.000 sekundi. Sekunda košta najmanje dva evra, pa jasno je da svaki od ovih kanala minimum naplati 14.000 evra dnevno – kaže za „Politiku” Dragiša Kovačević.\nKako precizira, ovu protivzakonitu praksu primenjuju u KKR grupi Dejvida Petreusa, koja je vlasnik SBB-a, Total TV, Sinemanije, N1, Sport kluba, TV Ultra… Reklamni prostor na prekograničnim kanalima prodaje marketinška agencija CAS media, iako Zakon oglašavanju, u članu 27, zabranjuje da se domaće reklame plasiraju na prekograničnim kanalima.\nTakođe, Konvencija o prekograničnoj televiziji, čiji smo potpisnici, obavezuje državu da omogući reemitovanje prekograničnih kanala u kablovskim mrežama, ali – bez menjanja i prekrajanja izvornih sadržaja.\nOvu materiju, barem na papiru, reguliše i Zakon o elektronskim medijima. Član 4 stav 29 glasi: „Reemitovanje (posredovanje ili retransmisija) označava preuzimanje i istovremeno emitovanje kompletnih nepromenjenih audio-vizuelnih usluga komercijalnog ili drugog programskog sadržaja bez menjanja i prekrajanja, ubacivanja bilo kojih drugih sadržaja (prilozi, rubrike, reklame, oglasi, reportaže).” U članu 46 precizira se da se reemitovanjem ne može smatrati „ako je izvorni program izmenjen (prekinut tok signala) objavljivanjem audio-vizuelne komercijalne komunikacije ili drugog programskog sadržaja koji nije deo izvornog programa”.\nOve paragrafe je kao amandmane skupština usvojila na predlog Dubravke Filipovski, poslanika Nove Srbije. Ona je u parlamentu u dva navrata postavila poslaničko pitanje zašto pojedini operatori ne poštuju navedene odredbe. Tačnije, zašto ne reaguje REM, koji po Zakonu o elektronskim medijima sprovodi nadzor nad kablovskim operatorima i dužan je da sankcioniše one koji krše propise. U konkretnom slučaju, propisane su kazne od 500.000 do 1.000.000 dinara.\n– Odgovor na to pitanje godinama bezuspešno pokušava da dobije i tridesetak regionalnih i lokalnih domaćih emitera, među kojima je i moj SOS kanal – kaže Dragiša Kovačević, naglašavajući da se nereagovanjem nadležnih praktično legalizuje siva ekonomija, nanosi šteta budžetu, a domaći emiteri dovode u neravnopravan položaj. O ovoj temi su, dodaje, predstavnici Unije poslodavaca govorili i na jednoj od sednica socijalno-ekonomskog saveta, u septembru 2015, u okviru tačke dnevnog reda „Siva ekonomija u medijskom oglašavanju”.\n– Mi tvrdimo da zakon ozbiljno krši agencija koja prodaje reklamni prostor na kanalima gde postoji zabrana za domaće reklame, zatim i sami oglašivači, jer plasiraju marketinške sadržaje na kanalima koji su izvan pravnog i poreskog sistema Srbije, kao i operatori koji reemituju prekrojene programe prekograničnih televizija – precizira Kovačević.\nPrema njegovim rečima, na sve ovo ukazivali su u dopisima Ministarstvu kulture i informisanja, Ministarstvu finansija, Poreskoj upravi, Tržišnoj inspekciji, Agenciji za borbu protiv korupcije, kabinetu premijera… Odgovora ili nije bilo, ili su se svodili na to da „nisu nadležni”.\nA Regulatorno telo za elektronske medije, čija je nadležnost i zakonom verifikovana, u izveštaju o reemitovanju stranih TV programa u Srbiji, konstatuje da „nije utvrđeno da se program bilo kog prekograničnog kanala prekraja (prekida tok signala) tako što se u program umeću reklame domaćih kompanija”.\nGrupa domaćih emitera reagovala je tako što je REM-u dostavila ce-de sa programom Sport kluba koji je istovremeno sniman u Srbiji, Hrvatskoj, BiH i Makedoniji. Na snimku se vidi da se za naše tržište ubacuju domaće reklame, što je dokaz da se ne radi o reemitovanju, već prekrajanju originalnog sadržaja. Međutim, ni ovaj „dokazni materijal” nije bio dovoljan da REM išta preduzme.\nU istom izveštaju, objavljenom 7. juna 2015. godine, REM tvrdi i da nema saznanja da neki prekogranični kanali (N1, Sport klub) emituju program iz Beograda, što zakon inače striktno zabranjuje. Domaći emiteri su i na ovu konstataciju reagovali dokazima da Sport klub svakodnevno emituje program uživo iz studija u Novom Beogradu, gde se pripremaju i blokovi sportskih vesti za televiziju N1. Kako tvrde, to jasno ukazuje da master (mesto odakle se program izvorno emituje) nije u inostranstvu, te se ovi kanali ne mogu smatrati prekograničnim.\n– Ostaje dilema zašto sve zakonske odredbe koje regulišu reemitovanje poštuju Si-En-En, Bi-Bi-Si, Skaj, Evrosport, ruski i kineski TV kanali, a krše ih oni iz KKR grupe i iz okrilja američke Foks televizije. I još važnije – šta bi se dogodilo ako bi svih 190 TV stanica koje sada imaju dozvolu REM-a fiktivno preselilo svoja sedišta u Bugarsku ili Makedoniju, a programe kao i do sada emitovalo iz Srbije? Čime bi se tada bavio REM i kako bi se finansirao, ako se zna da prihod ostvaruje isključivo od nadoknada koje emiteri plaćaju – zaključuje Dragiša Kovačević, vlasnik i direktor SOS kanala.\nSoftver za ugradnju reklamnih blokova\n„Ugradnja” reklamnih blokova za ovdašnje tržište obavlja se pomoću posebnog softvera. Na primer, ako gledate Histori kanal na mreži SBB videćete srpske reklame, dok ćete na mreži operatora koji skida originalni signal gledati reklame oglašivača iz zemlje odakle se signal emituje. Gotovo 90 odsto srpskih operatora od SBB-a preuzima programe prekograničnih kanala, pa samim tim i domaće reklamne blokove, čime i same krše zakon.\nUslov za pregovaračko poglavlje 10\nDa problemi na koje ukazuju lokalni i regionalni emiteri nisu samo „domaća stvar”, potvrđuje i izveštaj Evropske komisije od 9. novembra prošle godine. U njemu se pominju „česti prekidi reemitovanja audiovizuelnog medijskog sadržaja lokalnim oglasnim porukama”, što, kako se zaključuje, stvara „distorzije” i utiče na ukupne prihode od medijskog oglašavanja.\nA na sednici Radne grupe Nacionalnog konventa o Evropskoj uniji održanoj u Narodnoj skupštini Srbije 16. decembra, rečeno je da je jedan od uslova za otvaranje pregovaračkog poglavlja 10 (Informaciono društvo i mediji) – uređenje oblasti reemitovanja prekograničnih kanala u mrežama kablovskih operatora.\nAko je REM nemoćan, država nije\n– Ukupna oblast kablovskih mreža i prekograničnih televizija zaslužuje da se pomno „pretrese”, i to je nešto čime ću se u okviru svojih nadležnosti ozbiljno pozabaviti – kaže za „Politiku” Nino Brajović, državni sekretar u Ministarstvu kulture, zadužen za informisanje. Kako ističe, prekogranični TV kanali su privilegovani samim tim što besplatno emituju program na našem tržištu, a ima i slučajeva da kablovski operatori njima plaćaju da bi mogli da ih reemituju.\n– Ako pri tome još i suprotno zakonu emituju reklamne poruke ovdašnjih oglašivača, time krše zakon, poreske i pravne obaveze i tome se mora stati na put – kaže Brajović.\nPrema njegovim rečima, ukoliko REM nema kapacitet da sprovede ovlašćenja koja ima po zakonu, a u to spada i oduzimanje dozvole kablovskim operatorima koji ne poštuju propise, onda to treba i da kaže, a država će preko poreske uprave i drugi mehanizama naći način da deluje.\n– Marketinško medijsko tržište je sa 170 palo na između 80 i 100 miliona evra. Delom je to posledica smanjenja obima oglašavanja, ali i pokazatelj da se marketinške usluge za naše tržište plaćaju van Srbije – upozorava državni sekretar za informisanje.\n← Previous Previous post: Statistički izveštaj o efikasnosti sprovođenja akcionog plana za poglavlje 23\nNext → Next post: Autori Ličnog stava zbog straha od napada mesec dana „zarobljeni“ u kući


Dan online - Srbija: - 2019-06-26\nSrbija - datum: 2019-06-25 IVICA DAČIĆ O OTKAZANOM SASTANKU U PARIZU\nIvica Dačić Ukinuti takse\nMinistar spoljnih poslova Srbije Ivica Dačić izjavio je u Beogradu da kompromisno rješenje kosovskog pitanja ne može da podrazumijeva da Srbija prizna nezavisnost Kosova na cijeloj njegovoj teritoriji.\n– Nama je sada od ključne važnosti da nađemo neko kompromisno rješenje. Tog rješenja ne može da bude nametanjem da Srbija mora da prizna Kosovo kao nezavisnu državu na cijeloj njihovoj teritoriji. To ne može da bude kompromis – rekao je Dačić.\nMinistar je kazao da Srbija ne predstavlja nikakvu prepreku za nastavak dijaloga, već da „samo traži da budu ukinute sve mjere koje su definisane kao prepreka dijalogu, prije svega takse od 100 posto na uvoz robe iz Srbije i BiH”. Upitan da li postoji mogućnost da se, pored EU, SAD i Rusije, i Kina uključi u dijalog Beograda i Prištine, Dačić je rekao da za sada nema najave promjene formata dijaloga.\nBez sporazuma ulazimo u opasnu zonu\nAmerika zataškavala zločine Albanaca\nPoplavljene kuće, spaseno 11 ljudi\nPovezati Srbiju i RS\nNema trgovine kosovskim problemom\nNevrijeme u Vojvodini\nPriština vidi da nam se žuri, pa nas ucjenjuju i blokiraju\nBeogradu teško da pregovara sa zločincima u Prištini\nIsključenja iz stranke


Chrysler povlači 2,7 miliona džipova - Portal 072info\n14. Septembra 2013. Vrijeme objave: 18:17 sati\nKompanija Chrysler, na zahtjev vlasti SAD, povlači 2,7 miliona starijih modela džipova zbog problema sa rezervoarima za gorivo. Kako prenose agencije, opozivaju se modeli “džip grand čiroki”, proizvedeni od 1993. do 2004. godine i “džip liberti” proizvedeni od 2002. do 2007. godine.\nPrema podacima Glavne uprave za bezbiiednost saobraćaja SAD, rezervoari za gorivo na tim modelima lako se zapale poslije saobraćajnih nezgoda, što je više puta dovelo do ljudskih žrtava. U sličnim incidentima, prema riječima službenika uprave, život je izgubio najmanje 51 čovjek. Eksperti smatraju da je položaj rezervoara na datim modelima loše projektovan.\nKako je saopštila kompanija Chrysler, pristajući da povuče automobile, ona je “riješila sve protivrječnosti” sa zakonodavcem. Međutim predstavnici koncepta i dalje smatraju da njihova vozila nemaju taj nedostatak. Istovremeno oni su spremni da preduzmu dodatne mjere za poboljšanje pouzdanosti automobila ako su vozači zabrinuti.


Direktor Unicefa u Srbiji u oproštajnoj poseti kod Mihajlovićeve\nPotpredsednica Vlade Zorana Mihajlović primila je u oproštajnu posetu direktora Kancelarije Unicefa u Srbiji Mišel Sen Loa i tom prilikom je zahvalila na podršci i pomoći Srbiji svih prethodnih godina.\n"Projekti koje smo zajedno realizovali, pre svega u oblasti ranih dečijih brakova i rodne ravnopravnosti, od velikog su značaja za našu zemlju", rekla je Zorana Mihajlović i poželela uspeh Sen Lou u novim poslovnim poduhvatima.\nMišel Sen Lo je zahvalio Mihajlovićevoj na posvećenom i predanom radu kada je poboljšanje položaja žena i dece u pitanju, rekavši da su žene ogroman potencijal koji može doprineti ekonomskom razvoju svake zemlje, saopšteno je iz kabineta potpredsednice Vlade.\n"Nasilje nad ženama, rani dečiji brakovi i rane trudnoće su teme koje me kao ljudsko biće, oca i profesionalca pogađaju. Drago mi je da ćete pružiti podršku Nacionalnoj koaliciji za prevenciju i suzbijanje ranih brakova, koju je inicirao Unicef nedavno", rekao je Sen Lo.\nDodao je da ministarku vidi kao liderku koja taj proces može da vodi.\nNa sastanku je bilo reči i o Istraživanju o višestrukim pokazateljima položaja žena i dece (MICS) koje Srbija realizuje po šesti put.\nSagovornici su se složili da će Srbija kroz MICS dobiti vredne podatke o položaju žena i dece u Srbiji, posebno iz romske populacije, koji će joj pomoći u kreiranju javnih politika i mera da se njihov položaj poboljša.\nZaštita dece je zadatak države\nSigurnije okruženje za decu\nMihajlović: Projekti sa UNICEF od velikog značaja\nMihajlović: Zašto je problem da papa dođe u Srbiju\nMihajlović na novom zadatku


Stefanović: Zrenjanin dobar primer saradnje lokalne samouprave i policije\nBeta 4. februara 2017. 12:00\nMinistar unutrašnjih poslova Nebojša Stefanović izjavio je danas u Zrenjaninu da se u tom gradu smanjuje stopa kriminaliteta, a da je donacija vozila i opreme policiji, koju je Grad Zrenjanin nabavio kroz IPA projekte, dobar primer saradnje policijske uprave i lokalne samouprave.\n„Želim da zahvalim gradonačelniku i gradu Zrenjaninu jer je danas uručena značajna donacija – vatrogasna vozila, pomoćni čamci, kao i opštini Žitište i predsedniku te opštine koji su nam uručili dva vozila koja će koristiti kriminalističkoj policiji. To je primer dobre saradnje i nastavak naše akcije ‘Policija u zajednici'“, rekao je Stefanović.\n„To ne znači da mi ne treba da radimo više. To znači da možete da očekujete više školovanih policijskih službenika a u celoj Srbiji više policajaca u školama koji će se boriti protiv narko trafikinga. Možete da računate i na nove tehnološke napretke u MUP-u i bolje rezultate u istragama“, kazao je ministar.\nGradonačelnik Zrenjanina Čedomir Janjić rekao je da su vozila i oprema iz IPA projekta prekogranične saradnje Rumunije i Srbije, od kojih je deo uručen danas Policijskoj upravi Zrenjanin i Vatrogasno-spasilačkom bataljonu, vredni 500.000 evra.\n„Siguran sam da ćemo nastaviti dobru saradnju, ali i da ćemo uspeti da još deo opreme obezbedimo za bolje funkcionisanje Policijske uprave“, kazao je Janjić.\nGrad je policijskoj upravi donirao motorno vozilo, gumeni čamac sa motorom i laserski radar, dok su dva višenamenska vatrogasna vozila uručena Vatrogasno-spasilačkom bataljonu.\nNa glavnom gradskom trgu gradjanima je predstavljena policijska oprema i tehnika u okviru projekta „Policija u zajednici“.


Ova Izjava o zaštiti privatnosti se odnosi na veb sajt www.hotel-topsten.co.kr koji je u vlasništvu i kojim upravlja objekat Hotel Tops 10. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.hotel-topsten.co.kr. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na hoteltops10@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na hoteltops10@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na hoteltops10@gmail.com . Takođe, svoja pitanja i nedoumice možete da uputite lokalnim organima za zaštitu podataka.


Vulin: glasaću protiv legalizacije marihuane - CITY SMART | Vesti bez ulepšavanja\nVulin: glasaću protiv legalizacije marihuane\nMinistar unutrašnjih poslova, Aleksandar Vulin izjavio je danas da u Srbiji, dok je Aleksandar Vučić njen predsednik, marihuana neće biti legalizovana. Prema njegovim rečima biće uhapšeni svi oni koji se bave narkoticima pa čak i ako ih policija zatekne sa jednim džointom.\n“Ne verujem u podelu na lake i teške droge. Ja verujem u stepenice kada su narkotici u pitanju – kreneš od marihuane završiš na igli. Uvek ću u parlamentu ako se to postavi kao tema glasati protiv legalizacije marihuane”, rekao je ministar Vulin za TV Pink.\nVulin je objasnio da Komisija za narkotike Ujedinjenih nacija marihuanu nije skinula sa liste narkotika, već da ju je samo prebacila iz jedne kategorije u drugu i da je i dalje na listi opojnih droga.\nPodsetmo, ministar zdravlja Zlatibor Lončar je nedavno kazao da će marihuana biti uskoro skinuta sa liste narkotika opasnih po zdravlje i život ljudi. On je naveo da bi ona mogla da se koristi samo u medicinske svrhe, ali bi se to trebalo regulisati zakonom. To smatra i Mladen Nikolić koautor Zakona o legalizaciji psihoaktivnih supstanci. Nikolič je istakao da je Srbija jedina zemlja u Evropi koja nije dekriminalizovala kanabis.\n“Ne pričamo o tome da se kanabis nalazi u supermarketima i da će ljudi kupovati marihuanu i ostalo. Pričamo o tome da je konačno došao trenutak da Srbija prestane da bude jedna od svega dve, tri zemlje u Evropi gde ljudi zbog dva, tri grama idu po tri godine u zatvor. Ljudi koji su osuđeni, koji su bolesni, koji su po sudskoj presudi koristili u svrhu lečenje to kao olakšavajuću okolnost dobiju samo tri godine zatvora”, kazao je Nikolić za Kurir. On je zaključio da idu ka tome da se zbog nekoliko grama korišćene marihuane u svrhu lečenja ne ide u zatvor.\nDa li će tas pretegnuti na stranu zdravlja ili stranu zakona i legalnih okvira, ili će ipak u ovom slučaju prevagnuti politika, ostaje da se vidi.\nOznakeAleksandar Vulin Izdvajamo legalizacija marihuane narkotici opojne droge


BIZIT seminar: Tri pitanja – tri odgovora vezano za transfer vlasništva u porodičnim kompanijama | PC Press\nBIZIT seminar: Tri pitanja – tri odgovora vezano za transfer vlasništva u porodičnim kompanijama\n1.Kakvu ulogu igraju naslednici u porodičnoj firmi i zbog čega je važna profesionalizacija firme i izrada Porodičnog protokola?\nVeć smo govorili o značaju i pravu na izbor naslednika i ja se godinama predstavljam kao „borac za dečija prava“ – da u životu rade ono što vole (što ne znači „trošim ćaćine pare“). No naslednici imaju i obavezu da podstaknu i podrže i profesionalizaciju i rad na Porodičnim protokolima. Tačnije naslednici, oni koji su ozbiljni i odgovorni, se raduju ovim procesima. I osnivači bi trebalo da se raduju kad ih deca podstiču na rad na uređenju odnosa u firmi i porodici i da to dožive kao zrelost i ozbiljnost pripadnika druge generacije. Njima trebaju jasna pravila igre. Da vaši čitaoci ne pomisle da se sad pričaju prazne priče sa zadovoljstvom bih podelio iskustvo iz Bosne i Hercegovine. Ovih dana se završio šestomesečni projekat sa jednom od uglednih i uspešnih firmi, radi se verujem o svima znanoj – Almaras, na izradi Porodičnog protokola. Inicijativa jeste došla od II generacije ali je i prva posvećeno i ozbiljno učestvovala. Tako je projekat koorporatizacije, ne samo nadograđen i dopunjen, već i u punoj meri zaokružen izradom ovog važnog akta između članova porodice.\n2.Zbog čega su porodične firme važne za globalnu privredu?\nNe bih ovom prilikom o lako dostupnim podacima koji se mogu izguglati i lako saznati koliko ih je, koliko zapošljavaju i koliko prihoduju porodične kompanije na svetskom nivou. Radije bih podelio svež podatak a koji je relevantan za nas u regionu. Jedan kriterijum iz EU standarda kaže da bi većinski vlasnici koji imaju 55 ili više godina starosti trebalo da se počnu informisati i pripremati za tranziciju. Iz analize koju smo u Srbiji uradili zahvaljujući partnerima iz Cube Team doo znamo da 2020. godine takvih kompanija (doo) ima 37.300 i da zapošljavaju 264 844 ljudi (30% od ukupno zaposlenih) i da ostvaruju 17 milijardi evra prihoda (28% od ukupnog). Isto tako je zanimljivo da u odnosu na 2015. broj kompanija čiji su većinski vlasnici stariji od 55 godina je porastao sa 32.000 na više od 37.000 a broj zaposlenih u njima sa 180 000 na skoro 265 000. Znači svakoga dana raste broj potencijalnih porodičnih kompanija koje ulaze u zonu rizika uspešnost tranzicije. Nemam podatke za BIH ali znam da se sigurno krećemo u skoro pa istim procentima. Skoro sam bio u Tešnju i razgovarao sa tamošnjim osnivačima, velika većina njih se već susreće sa izazovima tranzicije, a radi se o kompanijama koje zajedno stvaraju više od stotinu miliona maraka profita godišnje, kako sam čuo od njih.\n3.Koje su to ključne stavke za dugoročnost i održavanje porodičnog biznisa?\nKljučna reč je komunikacija. U procesu tranzicije sa prve na drugu generaciju ključna je jasna komunikacija između osnivača i naslednika, kao i između naslednika. Šta ko od zainteresovanih strana hoće, šta ne želi, gde se vidi u budućnosti, koje odgovornosti je spreman da preuzme… Preozbiljne su sve ove teme da bi se o njima razgovaralo ad hoc i „onako usput“. Važna je forma u kojoj se proces komuniciranja odvija i u tu svrhu se pokreće Porodični forum ili savet. Porodični forum su praktično sastanci članova porodice koji imaju jasno definisan dnevni red, učestalost održavanja, pravila rada i na kojima se nadgleda poslovanje kompanije i komunicira o relevantnim temama koje se tiču odnosa između članova porodice i kompanije. Ključ dugovečnosti porodičnih kompanija nalazi se u otvorenoj i konstruktivnoj komunikaciji. U protivnom osnivači rizikuju da nakon njihovog uspešnog poslovnog života ostane propala kompanija i posvađana deca, što siguran sam niti jedan od njih ne želi.\n← Dve trećine ransomware žrtava je prošle godine platilo otkupninu\nVeliki napad na platformu MailChimp →


Berlin: Posljedice po odnose Srbija-EU ako se ponovi nasilje - Klix.ba\nBerlin: Posljedice po odnose Srbija-EU ako se ponovi nasilje\n22.2.2008. u 14:51\nNjemačka je u petak upozorila Srbiju na "neizbježne posljedice" koje bi imala u odnosima s Evropskom unijom ako se ponove napadi demonstranata na neke ambasade, posebno na njemačku ambasadu u Beogradu.\nZamjenik glasnogovornika njemačke vlade Thomas Steg ocijenio je, na redovnom brifingu, da bi "ponavljanje" događaja, poput onih od četvrtka navečer, "imalo neizbježne posljedice na odnose između Evropske unije i Srbije".\nOn je također pozvao srbijanske vlasti da se suzdrže "teških izjava" te podsjetio da je srbijanska policija dužna da osigura sigurnost ambasada u glavnom gradu Srbije.\nSrbijanski otpravnik poslova je pozvan u petak u ministarstvo vanjskih poslova u Berlinu, dok se ambasador, koji je pozvan na konsultacije, vratio u Beograd.\nPrema glasnogovorniku, njemačka ambasada je oštećena, štete su samo posljedica, dok je jedan čuvar njemačkog siguranja lakše povrijeđen u napadu grupe demonstranata, koji su se okomili na razne ambasade zapadnih zemalja, nakon demonstracija u Beogradu protiv nezavisnosti Kosova.


Udruživanje malinara jedini način otpora – Vila As\n“Država treba da podstiče proizvodnju maline čija je godišnja vrednost izvoza od 250 do 300 miliona evra, zaustavi nekontrolisan uvoz i obezbedi pravednije uslove za plasman celokupnog roda na tržište Evropske unije i Rusije”, rekao je Stamatović.\nStamatović je pozivao sve malinare i njihova udruženja, bez obzira na bliskost ovoj ili onoj politici, da se pridruže protestima malinara iz Zlatiborskog okruga, kako bi se “zajedničkim snagama, oduprli režimskoj otimačini”.\n“Niko, pa ni Vučićeva policija nikada više ne sme da diže pendrek na proizvodjače malina, niti režim da ih ponižava, nudeći im 80 ili 90 dinara za kilogram tog voća, iako se zna da se izvozne cene kreću od 1,95 do 2,20 evra”, rekao je Stamatović.\nDodao je da proizvodjači malina znaju da cenu malina treba da odredjuje tržište i da država o tome ne odlučuje, ali da “u Srbiji odluku o ceni donosi isključivo grupa švercera koja zaradjuje milione evra na grbači seljaka, tako što drastično snižava otkupnu cenu srpske maline i preprodaje jeftine maline iz uvoza kao domaće, po znatno većim cenama, na inostranom tržištu”.\n“Svima je jasno za koga radi nenarodna vlast u Beogradu i ko se u Srbiji bogati na račun poštenih malinara koji su došli do prosjačkog štapa, zahvaljujući ‘naprednoj politici’, čija je jedina briga kako da što više napune džepove svojim tajkunima”, kazao je Stamatović.\nOn je istakao da predsednik Srbije Aleksandar Vučić nije rešio nijedan od gorućih problema malinara “počev od definisanja otkupne cene maline za prošlu godinu, do isplate nadoknade za pretrpljenu štetu na malinjacima za 2017. i 2018. godinu, prouzrokovanu vremenskim nepogodama, iako je u izbornim kampanjama najavljivano da će to predsednik, kao od šale, sve rešiti”.


Vuk Jeremić najavio kandidaturu za predsednika Srbije\nVuk Jeremić, bivši šef srpske diplomatije i predsednik Generalne skupštine Ujedinjenih nacija, koji je u trci za Generalnog sekretara UN nedavno bio drugoplasirani, saopštio je u nedelju da je odlučio da se kandiduje za predsednika Srbije.\nVuk Jeremić održao je govor u beogradskom Mikser hausu, u kojem je na skupu „Srbija u 2017.“ objavio kandidaturu i time počeo svoju kampanju za predsedničke izbore.\n"Uveren sam da zajedno možemo promeniti ovaj nazadni sistem i stvoriti dostojanstvenu, suverenu i razvijenu državu, Srbiju čiji će građani biti slobodni, sigurni i samostalni. Zemlju u kojoj se ne šapuće već slobodno i glasno govori", rekao je Jeremić i ocenio da očekuje da će vlast širiti strah i sejati laži.\nVreme je za promene koje će na prvo mesto staviti interese građana, poručio je Jeremić. On je poručio da će, ako bude izabran, biti predsednik svih građana, da će se zalagati za ekonomski bolju Srbiju, povećanje izvoza i lične potrošnje.\nPodršku Jeremiću u Mikser hausu svojim prisustvom su dali Dušan Petrović, Sanda Rašković Ivić, Veroljub Stevanović i Janko Veselinović.\nU Srbiji će 2017. godine biti održani predsednički izbori koji, međutim, još uvek nisu raspisani.\nVladajuća koalicija predvođena premijerom i predsednikom Srpske napredne stranke još uvek nije saopštila da li će podržati bivšeg lidera svoje stranke i aktuelnog predsednika Srbije u trci za drugi mandat, ili će imati drugog kandidata.\nSa druge strane, od vlasti snažno napadani zaštitnik građana Saša Janković, kome takođe uskoro ističe desetogodišnji mandat, najavio je da se kandidovati za predsednika Srbije, ali tek kada izbori budu raspisani. On je time najavio prihvatanje poziva koji je uputilo 100 javnih ličnosti Srbije, peticijom čiji broj potpisnika svakodnevno raste. Jankovića je do danas podržala opoziciona Demokratska stranka i Nova stranka.\nSvoju kandidaturu najavio je i predsednik Srpske radikalne stranke Vojislav Šešelj, kao i nekolicina kandidata kojima istraživači javnog mnjenja daju vrlo male šanse za uspeh u predsedničkoj trci.


Ubedljive pobede Zvezde, Palilule, Taša i Vojvodine - SportFem\nU sedmom kolu Prvenstva Srbije za vaterpolistkinje, koje je nastavljeno posle dvonedeljne pauze, nije bilo neizvesnosti, a ubedljive pobede su zabeležile Crvena zvezda, Taš 2000, Vojvodina i Palilula. Posle prvog dela takmičenja po 18 bodova imaju Palilula, Vojvodina i Crvena zvezda, dok je četvrti Taš 2000 sa 12.\nCrvena zvezda je lako pobedila Vračar rezultatom 26:4, uz sjajnu partiju i osam golova Tatjane Teodorović. Ekipa Dragane Ivković je od početka do kraja uvećavala razliku i već na poluvremenu je bilo ubedljivih 15:2. Slično je bilo i u preostale tri utakmice. Taš 2000 je savladao poslednjeplasirani Valis rezultatom 21:9, a ponovo je kod pobednika najefikasnija bila Jovana Radonjić sa osam golova, dok je pogodak više kod Valisa postigla Zelić.\nVojvodina je deklasirala Sentu u gostima rezultatom 30:6. Posle osam minuta je bilo 10:1, a posle treće četvrtine 24:4. Po pet golova su postigle Milana Popov, Tijana Rončević i Milica Moćan, dok su po četiri dodale Isidora Damnjanović i Meri Kozmo.\nPalilula je posle vođstva od 8:0 posle dve četvrtine ostvarila još jednu ubedljivu pobedu i sa 17:2 je porazila Spartak u Subotici. Katarina Trmčić, Jelena Markov i Milica Mandić su prednjačile sa po tri pogotka.\n/ 26 минута ranije\nPlaši se mora, alergična je na hlor, ali želi olimpijsko zlato u plivanju


"Šta reći, a da nije dijagnoza?" | Kolubarske\nOdbornici Skupštine grada usvojili su predlog prvog rebalansa budžeta Valjeva za 2020. godinu po kome će gradska kasa biti punija za skoro 228 miliona dinara. Odbornici su prihvatili i odluku gradskog rukovodstva da se Grad kreditno zaduži za 150 miliona dinara na period od tri godine kako bi bila reknstruisana Ulica Vuka Karadžića.\nOpozicija smatra da je prvi rebalans budžeta Valjeva za 2020. godinu, i to manje od dva meseca nakon usvajanja, dokaz da gradska vlast loše planira i da ovo nije "najbolji" nego izborni budžet.\nNezavisni odbornik Ljubomir Radovć predložio je da se odluka o prvom rebalansu budžeta Valjeva skine sa dnevnog reda jer nije ispoštovana procedura s obzirom na to da nije organizovana javna rasprava. On je upitao da li je, ako se 45 dana nakon usvajanja budžeta donosi rebalans, neko pogrešio i ko snosi odgovornost?\nOdbornik Stranke moderne Srbije Rafailo Mitrović je primetio da i drugi gradovi, poput Valjeva, rade rebalans budžeta sada na početku godine što upućuje na zaključak da to ima veze sa predstojećim izborima kako bi se uradilo ono što nije do sada, poput "šoderisanja" puteva.\nOdbornik Stranke moderne Srbije Snežana Spajić smatra da je priča gradskog rukovodstva, poslednjeg decembarskog dana prošle godine prilikom usvajanja budžeta, da je ovo "najbolji budžet" i da Valjevo nije kreditno zadužen grad, zapravo bila uvertira u kreditno zaduživanje.\nOna je upitala zbog čega se Grad zadužuje 150 miliona dinara za rekonstrukciju Ulice Vuka Karadžića, kada je u budžetu za ovu godinu za tu ulicu izdvojeno 42 miliona dinara? Prema njenom mišljenju to znači da je taj novac prebačen za neke druge namene, ali "ne znamo za koje".\nŠef odborničke grupe SNS Radoica Rstić kaže da je prvi rebalans budžeta "pozitivan, a ne negativan rebalans", a što se tiče kreditnog zaduživanja "bolje je da uzmemo namenski kredit, a da pare namenjene za Ulicu Vuka Karadžića preusmerimo na druge ulice". On nije naveo na koje "druge ulice" se novac "preusmerava".\n- Kao što sam rekao kada je usvojen budžet, tako i sad kažem, ovo će biti jedan od najboljih budžeta grada. Dobili smo veća sredstva, a veće prihode očekujemo i od poreza na zarade. A što se tiče kreditnog zaduživanja, to je potpuno normalno. Grad koji odlično posluje, koji ima fenomenalan budžet, koji u ovom trenutku ima samo 14 miliona kredita, normalno je da uzme kredit. Pa vi ste nas kritikovali prethodnih godina zašto se ne zadužimo, zašto ne radimo više ulica, pa evo radimo. Ima li neko da je protiv rekonstrukcije Ulice Vuka Karadžića – upitao je Rstić.\nNiko od opozicionih odbornika nije rekao da ima nešto protiv rekonstrukcije Ulice Vuka Karadžića. Čak su se prethodnih godina za skupštinskom govornicom i u svojim javnim nastupima zalagali za to. Nemaju ništa protiv ni kreditnog zaduživanja, ali, kako su rekli, protiv toga su da Grad uzima kredit od 150 miliona dinara zbog rekonstrukcije jedne ulice, a pritom je budžet težak preko 3,7 milijardi dinara.\nRafailo Mitrović (Foto: Đorđe Đoković)\nRafailo Mitrović kaže da je poražavajuće to da Grad nema novca za rekonstrukciju jedne ulice.\n- Ja bih razumeo da smo uzeli mnogo veći od ovog kredita i da smo rešili neke infrastrukturne probleme koje Valjevo ima. Ali uzimati kredit za rekonstrukciju jedne ulice, to je...? Koliki ćemo onda kredit i na koji period uzimati za izgradnju novih ulica? Koliko para i odakle ćete obezbediti za rekonstrukciju, recimo, Suvoborske ulice – upitao je Mitrović.\nNezavisni odbornik Ljubomir Radović je upitao zbog čega Ulica Vuka Karadžića do sada nije rekonstruisana s obzirom na to da je svake godine u budžetu za te radove bio planiran novac, a gradska vlast obećavala rekonstrukciju i najavljivala početak radova.\nOn je podsetio na izjavu gradonačelnika Slobodana Gvozdenovića u Kuriru u maju prošle godine. Tada je Gvozdenović najavio da će "za dve do tri nedelje raspisati tender za izvođenje radova u Ulici Vuka Karadžića". Takođe je rekao da je "za njenu rekonstrukciju izdvojeno 50 miliona dinara, i da će nam možda trebati još novca".\nRadović je upitao šta se dogodilo sa "izdvojenim" novcem i zbog čega nije raspisan tender koji je Gvozdenović najavio?\n- Da li je rekonstrukcija Ulice Vuka Karadžića kapitalna investicija, da li će taj projekat doneti sve ono što nedostaje Valjevu: razvoj, nove usluge, nova radna mesta, inovacije...? Kako je moguće da Grad nema novca za obavljanje osnovnih nadležnosti izgradnju i održavanje ulica? Gde je nestao novac građana Valjeva? U predlogu Odluke o kreditnom zaduživanju ne piše koliko će ovaj kredit koštati javni budžet, a što je osnovno, koliki su troškovi kredita, kamate... Kao odbornik Skupštine grada tražim objašnjenje od gradonačelnika – rekao je Radović.\nUmesto objašnjenja i odgovora na postavljena pitanja, gradonačelnik Slobodan Gvozdenović je, ponovo, vređao odbornike opozicije i pokušao da zamenom teza predstavi u javnosti da su odbornici opozicije protiv rekonstrukcije Ulice Vuka Karadžića. On je sugrađanima objansio gde vodi Ulica Vuka Karadžića i šta se u njoj nalazi.\n- Ne znam šta da kažem na ove primedbe opozicije, one su u suštini tragikomične, kao što je i opozicija tragikomična. Teško je da čovek može da shvati da je neko odbornik četiri godine, a nije naučio, čini mi se, ni da hoda do ove govornice. Ja ne znam ko je taj ko želi da Valjevo bude Crna Trava sa 100 hiljada stanovnika jedna kasaba i ko može da bude protiv rekonstrukcije Ulice Vuka Karadžića? Mi smo dobili iz republike sredstva za druge namene, mi smo rasteretili mnoge infrastrukturne projekte upravo time što smo uzeli kredit za Ulicu Vuka Karadžića, koja je centralna, pored Karađorđeve, gradska ulica. Podsetiću vas da se Karađorđeva radila u vreme dve vlasti, po trećina, pa četvrtina, pa polovina..., i to je išlo kako je išlo. Ono što je pohvalno jeste to da imamo gotov projekat i da su urađeni oni radovi, pre svega oni koji se odnose na instalaciju vodovodnih i kanalizacionih postojbi, postrojenja. I to ohrabruje da će posao biti brzo urađen. Narvno opozicija ima pravo da kritikuje svako kreditno zaduživanje, ali to je autoportret jedne politike jedne fele nedovršenih ljudi. Ne znam šta drugo da vam kažem, poštovani sugrađani, osim da je Ulica Vuka Karadžića upravo ta u kojoj su najznačajnije institucije i da je jedna od najprometnijih trgovačkih ulica i daje to ulica koja vodi na drugu obalu Kolubare gde je i najveći most preko koga preleza hiljade i hiljade automobila dnevno. Ja zaista nema nameru da se obraćam opoziciji, jer šta bih mogao drugo da im kažem, a da to ne bude uvreda i dijagnoza. Prema tome, oni koji u životu ništa nisu uradili ozbiljno nemaju, čini mi se, pravo da drže predavanja kada je upitanju rekonstrukcija Ulice Vuka Karadžića. Odakle su se skotrljali i odakle su došli ja neću u to da ulazim, ali Ulica Vuka Karadžića je jedna od centralnih gradskih ulica i ona će ove godine biti završena - poručio je Gvozdenović.\nGradonačelnik Valjeva Slobodan Gvozdenović nije govorio o prvom rebalansu budžeta Valjeva za 2020. godinu. U "odbranu" prvog rebalansa, ali i kreditnog zaduživanja, nije govorio niko od odbornika vladajuće koalicije naprednjaka i socijalista, sem šefa odborničke grupe SNS.\nOdbornici Skupštine grada su na današnjoj sednici, na kojoj je bilo 53 tačke dnevnog reda a trajala je dva časa, usvojili rebalans budžeta Valjeva za 2020. godinu i odluku o kreditnom zaduživanju sa 36 glasova za i tri glasa protiv.\nSrbija uvodi tri nove mere Pre 13 sati 48 minuta\nSaopštenje Pre 21 sati 34 minuta


LEGO FRIENDS OLIVIA'S DELUXE BEDROOM LE41329 | Kockalend internet prodavnica\nŠifra artikla: LE41329\nRadi na Olivijinom najnovijem izumu u njenoj spavaćoj sobi opremljenoj visokom tehnologijom!\nOlivia marljivo radi na svom računaru u svojoj spavaćoj sobi. Pomozi njenom robotu Zobitu da koristi svoj posebni lift i traku da uzima alatke i da joj ih donosi. Koristi tablet da pozoveš prijatelje i da im poželiš laku noć pre nego što ona utone u san u svom sjajnom krevetu u obliku rakete. Ujutru Zobito može da skuva kafu u stanici za spremanje doručka i da probudi Olivia-ju uz doručak u krevetu, tako da može da bude spremna za još jedan dan pun naučnih otkrića!\nDimenzije: 14 x 6 x 19 cm\nDimenzije spavaće sobe: 9 x 9 x 9 cm\nDimenzije prostora za doručak: 6 x 6 x 4 cm\nSet sadrži: Minifigure Olivije i robota Zobita, krevet u obliku rakete, funkcionalni lift, sto sa kompjuterom, 2 fioke i pokretnu stolicu, prostor za doručak sa funkcionalnim kafe aparatom, tablet, šolju i bočicu mleka\nUšteda: 369,99 RSD


KO JE OVO OČEKIVAO? Pogledajte šta su građani BiH poručili Vučiću! | Balkan24h\nNaslovnica Region KO JE OVO OČEKIVAO? Pogledajte šta su građani BiH poručili Vučiću!\nKO JE OVO OČEKIVAO? Pogledajte šta su građani BiH poručili Vučiću!\nPredsjednik Srbije Aleksandar Vučić sutra stiže u posjetu našoj zemlji, prilikom čega će donirati i 10.000 vakcina.\nOvo prepoznaju i građani Bosne i Hercegovine koji u komentarima ispod “Avazovog” teksta redom pozdravljali Vučićev potez, ali i nisu krili razočerenje vlastima u BiH. U nastavku pogledajte neke od komentara. (haber.ba)\nPrethodni članakVjenčao djevojku koju je si*ovao i oprostio puncu što ga je izbo nožem!\nSljedeći članakDOKTOR NESTOROVIĆ APELUJE: Poslušajte me, i nikad više nećete imati problem sa viškom kilograma!


"Ako mu je bilo tako lijepo, zašto se zalagao za raspad bivše Јugoslavije", upitao je Dodik.\nOn je istakao da su u bivšoj Јugoslaviji svi mogli slobodno da se kreću, ali imajući u vidu da su Albanci razbijali Јugoslaviju zajedno sa Hrvatima, Slovencima i drugima, stvorena je neka nova realnost, koja govori da postoje države na ovom prostoru koje imaju svoje autentične politike.\nOn je rekao da južna srpska pokrajina i naravno Republika Srpska, kao sjeverozapadni entitet (u BiH), imaju mnogo stvari o kojima treba da se razgovara i razmišlja.\n"BiH je ovdje nama nametnuta kao obavezujuća i obavezna država, mada nas niko nije o tome obavijestio zašto ona mora da bude neizbježna i obavezna, tako da je u tom pogledu Republika Srpska apsolutno protiv situacije oko statusa Kosova", rekao je Dodik.\n"To je naravno isključivo zato što Republika Srpska to ne želi, jer ne želimo da na ovim prostirima imamo duple standarde", rekao je Dodik.\n"Vučiću, imate samo jednu šansu - da priznate Kosovo. To je realnost. Ta država je rođena i nema vraćanja nazad. To je jedino rješenje, a sve ostalo će ići lakše", rekao je Pacoli.\nMilorad Dodik Kosmet\nDodik: Migranti sve više kao kolonizatori


Ime i prezime Nenad Džodić\nMontpellier-Herault SC (Fra),\nAjaccio Athletic Club (Fra)\nRođen 4. januara 1977. u Beogradu.\nKarijeru je počeo u timu iz Gornje Varoši u kome je prošao sve selekcije, da bi za prvi tim FK Zemun (1995-97) odigrao 49 prvoligaških susreta i postigao 3 gola.\nVrlo mlad odlazi u inostranstvo i sa velikim uspehom igra u francuskom Montpellier-Herault SC (1997-2004 i 2007-2011) gde je jedno vreme bio i kapiten francuskog kluba, dok je nekoliko sezona nastupao i za Ajaccio Athletic Club (2004-07).\nKrajem oktobra 2011. objavio je da završava igračku karijeru zbog povrede butine koju je doživeo protiv francuskog Oksera u decembru 2010.\nZa reprezentaciju Jugoslavije odigrao 5 utakmica. Debitovao je 13. februara 2002. protiv Meksika (2:1) u Feniksu, SAD, dok je poslednji put za "plave" nastupio 6. septembra 2002. protiv Češke (0:5) u Pragu.\n2011-12 Montpellier-Herault SC FRA 1 0 0\n2010-11 Montpellier-Herault SC FRA 1 3 0\n2009-10 Montpellier-Herault SC FRA 1 17 4\n2008-09 Montpellier-Herault SC FRA 2 36 2\n2007-08 Montpellier-Herault SC FRA 2 36 3\n2006-07 Ajaccio Athletic Club FRA 2 31 1\n2005-06 Ajaccio Athletic Club FRA 1 13 0\n2004-05 Ajaccio Athletic Club FRA 1 26 1\n2003-04 Montpellier-Herault SC FRA 1 24 1\n2002-03 Montpellier-Herault SC FRA 1 21 0\n2001-02 Montpellier-Herault SC FRA 1 31 0\n2000-01 Montpellier-Herault SC FRA 2 25 0\n1999-00 Montpellier-Herault SC FRA 1 19 1\n1998-99 Montpellier-Herault SC FRA 1 16 1\n1997-98 Montpellier-Herault SC FRA 1 8 0\n1996-97 FK Zemun YUG 1 28 2\n1995-96 FK Zemun YUG 1 21 1\nCareer Totals: 355 17\nImamo 1090 gostiju na mreži


Micotakis: Zapadni Balkan da se priključi EU 2033. godine - Argumenti\nNaslovna Region Micotakis: Zapadni Balkan da se priključi EU 2033. godine\nGrčki premijer Kirjakos Micotakis izjavio je u Solunu na samitu Procesa saradnje u jugoistočnoj Evropi da bi 2033. godina trebalo da bude rok za pristupanje svih zemalja Zapadnog Balkana Evropskoj uniji, pišu Tanjug i RTS.\nU okviru Samita Procesa saradnje u jugoističnoj Evropi u Solunu, predsjednik Srbije Aleksandar Vučić prisustvovao je radnoj večeri koju je Micotakis priredio za šefove država i vlada.\nGrčki premijer je rekao je da bi 2033. godina trebalo da bude rok za pristupanje svih zemalja Zapadnog Balkana Evropskoj uniji.\n– To je ambiciozan cilj za Zapadni Balkan, ali mislim da bi mogao biti realan ako se ideja proširenja vrati kao osnovna vrijednost Evropske unije – rekao je Micotakis, prenijela je ANA.\nPo završetku samita SEECP, kojim je Grčka predsjedavala, grčki premijer je pozvao Jugoistočnu Evropu da promoviše put mira i međunarodne zakonitosti, zajedničke bezbjednosti i prosperiteta.\nOn je ponovio da je ključni prioritet integracija čitavog regiona jugoistočne Evrope, posebno Zapadnog Balkana, u Evropsku uniju, skoro 20 godina otkako je put otvoren ponovo u Solunu tokom grčkog predsjedavanja 2003. godine.\nMicotakis je kazao da je došlo vrijeme da se krene sa odlučnim koracima ka uključivanju Zapadnog Balkana u evropsku porodicu.\nDeset lidera zemalja Jugoistočne Evrope i tri ministra spoljnih poslova podržali su deklaraciju Procesa saradnje u Jugoistočnoj Evropi, objavljenu nakon završetka samita SEECP u Solunu.


Naš hirurg u društvu najboljih kolega iz sveta\nProfesor dr Vladimir Đukić, hirurg i direktor Kliničko-bolničkog centra „Dr Dragiša Mišović”, nedavno je u San Francisku promovisan u člana Američkog hirurškog koledža. Reč je o asocijaciji koja okuplja najbolje hirurge iz SAD i drugih zemljama u svetu, a iz našeg regiona u društvu najpriznatijih našlo se svega desetak imena. U razgovoru za naš list dr Đukić kaže da ulazak u ovu grupaciju otvara vrata mnogih asocijacija, omogućava pristupanje uredništvu u međunarodnim časopisima, daje mogućnost za predlaganje mladih lekara za usavršavanje i lakši put ka dobijanju inostranih grantova, objavljivanje radova u najboljim stručnim listovima koji se vrednuju i ujedno dižu rejting Beogradskog univerziteta. – Dug je put da bi neko postao član ove asocijacije. Najpre članovi borda moraju da\n20.12.2019 u 11:14\nUručeni ugovori o zaposlenju najboljim mladim medicinarima\nViše od 100 najboljih diplomaca medicinskih fakulteta i 100 najboljih maturanata srednjih medicinskih škola dobilo je danas ugovore o zaposlenju u srpskim zdravstvenim ustanovama. Petorici najboljih među mladim lekarima i trojici najboljih maturanata ugovore je uručio predsednik Srbije Aleksandar Vučić. Osim zaposlenja, mladi lekari dobijaju i specijalizaciju i doktorske studije o trošku države. „Srećan sam što svoju budućnost vidite u svojoj zemlji”, kazao je predsednik obraćajući se prilikom uručenja ugovora, prenosi Tanjug.\nIzašli na ulicu u pidžami, pa završili na internetu


Svet Autor:Agencije11. apr. 202119:07 > 19:23\nGrađani Podgorice počeli su okupljanje kako bi krenuli u automobilsku kolonu ulicama grada, čime je počeo protest grupe građana, protivnika Vlade Zdravka Krivokapića, od koje traže neopozivu ostavku. Inicijativni odbor slobodnih građana u petak je uputio zahteve premijeru Zdravku Krivokapiću dajući mu rok od tri dana da odgovori na njih, a u suprotnom najavljuju radikalizaciju protesta. Ključni zahtev je da Vlada odbaci sporne izmjene Odluke o kriterijumima za sticanje crnogorskog državljanstva, ili da ih donese uz učešče poslanika suverenističkog bloka i, posebno, predstavnika svih manjinskih naroda koji žive u Crnoj Gori.\nNastavljena blokada puta Nikšić – Podgorica\nI danas su, kao i juče, građani, pristalice predsednika Crne Gore Mila Ðukanovića, blokirali put Podgorica – Nikšić kod Bogetića, zbog čega su krivično procesuirane dve osobe, protiv devet lica su podnete prekršajne prijave.\nDvoje uhapšeno zbog napada na vojna lica u Crnoj Gori\nOstavkaPodgoricaprotestzakon o državljanstvuZdravko Krivokapić


Predsjednik Srbije Aleksandar Vučić je izjavio da je Srbiji najvažniji mir u cijelom regionu, te da zemlja podržava suverenitet i teritorijalni integritet Bosne i Hercegovine, kao i Republike Srpske unutar BiH.\nVučić je održao press konferenciju nakon sastanka sa predstavnicima Srba iz regiona, uključujući člana Predsjedništva BiH Milorada Dodika i predsjednicu Republike Srpsle Željku Cvijanović\n“Moja molba Dodiku i Željki Cvijanović je da imaju u vidu interese i cjelokupnog naroda i naše zemlje, a ja razumijem njihovu bojazan i sve probleme s kojima se suočavaju”, kazao je on u Predsjedništvu Srbije.\nOn je naveo i da je Dodika zamolio da sve što rade rade pravno, demokratski i kroz institucije, bez bilo kakve šire destabilizacije cijelog regiona.\n“Nastavićemo da podržavamo RS i naš narod u Crnoj Gori mnogo više nego što smo to ikada radili, ali ćemo se boriti da sačuvamo mir i stabilnost”, dodao je.\nČlan Predsjedništva Bosne i Hercegovine Milorad Dodik ocijenio je da je “odlukama Ustavnog suda BiH pređena crvena linija i da to podržavaju zapadne zemlje”.\nOn je dodao i da će Republika Srpska svoje nezadovoljstvo iskazati kroz institucije.\n“Mi nećemo pokušati, ni uraditi nijednu mjeru koja bi dovela do destabilizacije. Mi ćemo tražiti da se putem referenduma odluči o statusu RS”, kazao je.\nPoglavar Srpske pravoslavne crkve (SPC) patrijarh Irinej, koji je takođe bio na sastanku, pozvao je na jedinstvo srpskog naroda da bi se “oduprli iskušenjima u kojima se nalazi”.\n“Jedinstveni u dobru, to nas je spašavalo i omogućavalo da izađemo iz velikih kriza. To će nam pomoći i danas”, kazao je Irinej.\nPredstavnik opozicionog Demokratskog fronta u Crnoj Gori Andrija Mandić izrazio je zahvalnost “svim ljudima koji su u teškim trenucima stali rame uz rame sa srpskim narodom u Crnoj Gori”.\n“Mi i naša Crkva pozvali smo na uzbunu i naš narod se odazvao. Zahvalan sam svima koji su u ovim teškim vremenima za dio srpskog naroda i eparhija, koje su dio SPC, stali s nama zajedno rame uz rame”, rekao je Mandić.\nOn je dodao i da Srbi u Crnoj Gori nemaju dileme i da će svoju borbu nastaviti do kraja.


Uhapšen provalnik | Palelive.com\nPočetna Regija Vlasenica Uhapšen provalnik\nvLASENICA – Muškarac čiji su inicijali M.A. iz mjesta Alihodžić u Vlasenici uhapšen je istog dana kada je opljačkao kuću u tom naselju iz koje je ukrao 300 američkih dolara i 100 KM.\nIz Centra javne bezbjednosti Bijeljina saopšteno je da je provalnik nakon otkrivanja i hapšenja priznao krađu.\nPolicija u Vlasenici je 18. novembra ujutro obaviještena o provali u porodičnu kuću i pljački novca, a provalnik je uhapšen u popodnevnim časovima.\nTužilaštvu će protiv uhapšenog biti proslijeđen izvještaj za krađu.\nPrethodni članakLiga rekreativaca: Džabulani novi lider\nNaredni članakU OŠ Pale obilježen Međunarodni dan prevencije zlostavanja i zanemarivanja djece


MEĐUNARODNI SAJAM FRANŠIZINGA 2010.\nU cilju promovisanja i razvoja franšizinga u Srbiji, u Beogradu će se u prostorijama BelExpoCentra 12. i 13. novembra 2010. godine, održati Prvi međunarodni sajam franšizinga 2010. Organizatori su Privredna komora Srbije – Centar za franšizing, a uz podršku Srpskog udruženja za razvoj franšizinga i Trgovinskog odeljenja ambasade SAD u Beogradu (US Commercial Service).\nMarica Vidanović iz Centra za franšizing Privredne komore Srbije kaže, da je u celom svetu franšizing veoma razvijen i nastavlja da se razvija, a polako ulazi i u Srbiju. Međutim, svest o prednostima franšiznog poslovanja i dalje nije na nivou na kojem bi trebalo da bude u srpskim poslovnim krugovima.\n“Franšizno poslovanje je jedini vid poslovanja na koji globalna ekonomska kriza nije uticala, pokazuju najnovija analiza Centra za franšizing Privredne komore Srbije.“\nTokom Sajma franšizinga 12.-13 novembra u BelExpoCentru prikazaće se veliki broj davaoca franšize iz Srbije i regiona, koji će prezentovati i ponuditi svoje franšizne koncepte. Neki od njih su Rakia Bar, Fornetti, Galerija Podova, Top Shop, Century 21, Office 1 Super Store ali i brendovi iz Hrvatske, Rumunije, Italije, Holandije, Sjedinjenih Američkih Država koji žele da se prvi put pojave na tržištu Srbije kroz franšizu, a sa vrlo pristupačnim ulaznim investicijama. Na sajmu će svoj koncept predstaviti i McDonald’s, koji se smatra jednim od najsavršenijih franšiznih koncepata.\nU isto vreme, zvanične banke sajma Credit Agricole, Banka Intesa, Societe Generale i AIK banka, učestvuju sa svojim kreditnim ponudama za započinjanje posla, a sve u cilju da se se na jednom mesta u toku dva dana prikažu i okupe svi najznačajniji činioce franšizne zajednice u Srbiji.\nPrvi Sajam franšizinga je namenjen potencijalnim kupcima franšiza iz čitave Srbije, nezaposlenima koji žele da započnu sopstveni posao, preduzetnicima koji žele da prošire i transformišu svoje poslovanje, privrednim subjektima koji su zainteresovani za rast i razvoj svog poslovanja putem franšize, institucijama koje su franšizu prepoznale kao jak agregat zapošljavanja, bankama koje se prilagođavaju se potrebama svojih klijenata.\nUlaz na Sajam je besplatan, a dodatne informacije možete pronaći na www.franchiseexposerbia.com


CRTA počela posmatranje izbornog procesa u Beogradu | Istinomer vesti\nCRTA posmatračka misija, maj 2016 / Foto: FoNet, A. Levajković\nCentar za istraživanje, transparentnost i odgovornost (CRTA) saopštio je da od juče njihova posmatračka misija “Građani na straži” počinje dugoročno posmatranje izbornog procesa u Beogradu, i to u svih 17 gradskih opština.\nKako se navodi, 50 posmatrača obučenih po najvišim međunarodnim standardima, posmatraće i prikupljati informacije o sprovođenju izborne kampanje, eventualnim nepravilnostima i izveštavanju medija o kampanji. “Iz dugoročnog posmatranja trenutno je izuzeto posmatranje rada izborne administracije, jer do ovog trenutka domaćim posmatračima kojima je Gradska izborna komisija konstatovala ispunjenje uslova za posmatranje 17. januara, još uvek nije omogućeno prisustvo sednicama GIK-a”, navodi CRTA. Posmatrači ove organizacije biće raspoređeni u svim beogradskim opštinama, što će omogućiti, kako su istakli, jednak pristup informacijama o toku i trendovima izbornog procesa. “CRTA posmatračka misija ‘Građani na straži’ poziva i sve građane da prate izbornu kampanju i da joj dostavljaju informacije sa terena o toku kampanje, mogućim incidentima, pritiscima na birače, zloupotrebama javnih resursa u kampanji, kao i drugim eventualnim nepravilnostima u kampanji. Ove informacije građani mogu poslati na CRTA Twitter i Facebook naloge, putem e-maila [email protected], ili telefonom na: 069/232-1901”, ističe se u saopštenju.\nTakođe, CRTA podseća na veoma važnu ulogu medija u izbornom procesu, kao i na njihovu obavezu da ravnopravno, blagovremeno, istinito i potpuno informišu građane o svim izbornim listama na beogradskim izborima. Ukoliko građani smatraju da postoje elektronski mediji koji krše neku od ovih obaveza, ili smatraju da su im prava na objektivno informisanje ugrožena, CRTA je ponudila aplikaciju rem.gradjaninastrazi.rs, koja omogućava građanima automatsko slanje žalbi nadležnoj instituciji za nadzor elektronskih medija – Regulatornom telu za elektronske medije (REM). Kako se ističe, o nalazima dugoročnog posmatranja CRTA će izveštavati javnost kroz redovne konferencije za medije, a završni izveštaj o posmatranju biće objavljen nakon proglašenja konačnih izbornih rezultata, odnosno završetka izbornog procesa u Beogradu.\n"Tužbe ministra Popovića protiv KRIK-a - politički pritisak"Srbija najlošije ocenjena u regionu po vladavini prava


NATO OSTAJE U AVGANISTANU Stoltenberg razgovarao sa Milerom – OnlineVesti\nby admin November 17, 2020, 2:58 am 469 Views\nGeneralni sekretar NATO Jens Stoltenberg razgovarao je sa vršiocem dužnosti ministra odbrane SAD Kristoferom Milerom o opredeljenosti Alijanse da ostane u Avganistanu koliko god je potrebno, izjavila je danas njegova portparolka, usred spekulacija da bi predsednik Donald Trump mogao narediti brzo povlačenje američkih trupa iz Avganistana.\nPortparolka NATO Oana Lungesku rekla je da je Stoltenberg u petak razgovarao sa Kristoferom Milerom o “agendi vojne alijanse od 30 država pod vodstvom SAD, uključujući situaciju u Avganistanu” i da se “pozicija NATO-a nije promenila” u pogledu njene bezbednosne uloge u zemlji razorenoj sukobima, prenosi AP.\n– Nijedan saveznik NATO-a ne želi da ostane duže nego što je potrebno. Istovremeno, želimo da sačuvamo dobitak postignut žrtvama i osiguramo da Avganistan nikada više ne postane sigurno utočište za teroriste koji mogu da napadnu SAD ili nekog drugog saveznika u NATO-u – rekla je Lungesku.\nNATO je preuzeo na sebe međunarodne bezbednosne napore u Avganistanu 2003. godine, dve godine nakon što je koalicija predvođena SAD zbacila talibane zbog pružanja utočišta bivšem lideru Al-Kaide Osami bin Ladenu.\nAlijansa je 2014. godine počela da obučava i savetuje avganistanske snage bezbednosti, i postepeno je izvlačila trupe u skladu sa mirovnim sporazumom uz posredovanje SAD.\n– Podržavamo avganistanski mirovni proces i kao njegov deo nastavljamo da prilagođavamo svoje prisustvo – rekla je Lungesku. Navela je da je NATO svoje prisustvo smanjio na ispod 12.000 vojnika, a više od polovine njih nije iz vojske SAD’.\nMalo je verovatno da bi misija mogla da funkcioniše ako ostane bez značajne američke pomoći, navodi AP.\nTramp je tvitovao 7. oktobra da “do Božića treba da imamo mali preostali broj naših hrabrih muškaraca i žena koji će služiti u Avganistanu”, što je zateklo oružane snage SAD i njihove saveznike, podseća agencija.\nTramp je prošle nedelje otpustio ministar odbrane Marka Espera i postavio, kako prenosi AP, trojicu “čvrstih lojalista” na vrhovna mesta, a Milera, koji je do nedavno bio direktor Nacionalnog centra za borbu protiv terorizma, za vršioca dužnosti ministra odbrane.


Ruskom domu u Beogradu u sredu će biti održana svečana ceremonija uručenja "Pasoša navijača" (Fan ID) u Srbiji, sa kojim će u Rusiju moći da se uđe bez vize tokom ovogodišnjeg Svetskog prvenstva.\nOvaj pasoš, koji se izdaje u sklopu promocije Mundijala, omogućava i besplatno korišćenje javnog prevoza u gradovima-organizatorima u Rusiji i garantuje ulazak na utakmice prvenstva, saopšteno je iz Ruskog doma.\nBez ovog dokumenta karte za utakmice Svetskog prvenstva u fudbalu - neće važiti.\nCeremoniji će prisustvovati ambasador Ruske Federacije Aleksandar Čepurin, generalni sekretar Fudbalskog saveza Srbije Jovan Šurbatović, direktor marketinga Sportskog društva Crvena zvezda Zoran Avramović i druga zvanična lica.\nDa bi se izdao pasoš navijača neophodno je da gosti šampionata na zvaničnom sajtu FIFA nabave ili naruče kartu za neku od utakmica prvenstva. Nakon prosleđenog broja karte ili broja zahteva, na sajtu FAN ID neophodno je da se zainteresovani korisnici registruju i odaberu jednu od ponuđenih opcija dostave pasoša navijača u "Ruski dom" u Beogradu.


Kragujevac - Yanfeng gradi novi pogon u Kragujevcu - Vesti iz Kragujevca i Šumadije - Pressek.rs\nYanfeng Automotive Interiors, svetski lider u oblasti automobilskih enterijera, gradi novi proizvodni pogon u Srbiji. Počeli su građevinski radovi na novoj proizvodnoj lokaciji u Kragujevcu.\nPočetak proizvodnje planiran je krajem 2019. godine, saopštila je danas ta kompanija.\n- Novom fabrikom u Srbiji, proširujemo naše proizvodne kapacitete na tržištima Istočne Evrope i reagujemo na sve veće prisustvo naših kupaca u regionu, rekao je Toni Elenbas, potpredsednik i generalni direktor te kompanije za Evropu i Južnu Afriku.\nInače, Yanfeng Automotive Interiors (IFAI) je svetski lider u proizvodnji automobilskog enterijera.\nSa sedištem u Šangaju, kompanija ima oko 110 proizvodnih pogona i tehničkih centara u 20 zemalja i više od 32.000 zaposlenih širom sveta, koji dizajniraju, razvijaju i proizvode unutrašnje komponente za sve proizvođače automobila. Yanfeng Automotive Interiors, osnovan je 2015. godine kao zajedničko preduzeće između Yanfenga – jednog od najvećih automobilskih dobavljača u Kini i Adienta – svetskog lidera u proizvodnji automobilskih sedišta.\n# Kragujevac # Posao # vesti kragujevac\n· Petak, 13. septembar 2019. Memorijalni turnir Aleksandar Gigović Giga\n· Petak, 13. septembar 2019. Smena direktora Narodnog muzeja u Kragujevcu


Otkako je pre deset godina donet Zakon o zabrani diskriminacije ("Sl. glasnik RS", br. 22/2009), na tržištu rada Srbije ona je i dalje najviše rasprostranjena i nalazi se u vrhu liste po broju pritužbi građana.\nBrankica Janković, Poverenica za zaštitu ravnopravnosti, ne očekuje da će se nešto bitnije promeniti i u ovoj godini, verujući da će trećina svih pritužbi građana i dalje pristizati baš iz oblasti rada i zapošljavanja. Takvi podaci, ali i prognoze, bili su valjan razlog da kabinet Poverenice, uz podršku GIZ-a, pripremi i dodatni prilog posebnom izveštaju o diskriminaciji u oblasti rada.\nPoverenica otkriva nekoliko detalja iz najnovijeg istraživanja, ali ističe da ju je jedan pokazatelj posebno iznenadio.\n- Istraživanje pokazuje da u čak 92 odsto slučaja poslodavci misle da je diskriminacija zastupljena na tržištu rada, dok nezaposleni i zaposleni na takav način razmišljaju u 86, odnosno u 84 odsto slučajeva. Tek svaki dvadeseti zaposleni i nezaposleni (šest odsto od ukupnog broja anketiranih) smatra da diskriminacije u Srbiji nema, dok nijedan poslodavac ne daje takav odgovor. Svi akteri istraživanja su saglasni da su najviše diskriminisane grupe na tržištu rada osobe sa invaliditetom, stariji radnici, osobe drugačijih političkih uverenja i Romi - otkriva Jankovićeva. - To istraživanje nam pokazuje i da oko dve trećine anketiranih nemaju lično iskustvo o doživljenoj diskriminaciji, a za sve ispitane aktere na tržištu rada najzastupljenije je lično svojstvo u ličnom iskustvu diskriminacije, pa ispitanici kažu da je najveća diskriminacija na tržištu rada po osnovu članstva u političkim organizacijama (58 odsto poslodavaca, 57 odsto nezaposlenih, 50 odsto zaposlenih) - dodaje Poverenica za zaštitu ravnopravnosti.\nNaglašava da je pojava diskriminacije, pogotovo na tržištu rada, jedno od najbitnijih ekonomskih, a ne samo društvenih pitanja.\n- Podatak da 90 odsto romskih porodica nema zaposlenog člana i da je oko 27.000 Roma nezaposleno uprkos postojanju afirmativnih mera za njihovo zapošljavanje govori da ili poslodavci neće da ih uposle zbog predrasuda ili svi ti ljudi rade na crno. Ovo drugo je verovatnije, a to je, opet, veoma veliki problem za našu zemlju, jer su svi ti ljudi u sistemu socijalne pomoći. Pitam se da li to u stvari predstavlja isisavanje novca iz budžeta ili enormni gubitak za državu, budući da toliki procenat Roma u Srbiji uopšte ne radi - kaže Jankovićeva.\nDa se mnoštvo ljudi i dalje plaši da prijavi neravnopravnost potvrđuje i podatak da na vrata Poverenice u toku dana zakucaju bar tri osobe koje su došle da razgovaraju o tome da li treba da prijave diskriminaciju.\n- U 90 odsto slučajeva priča se završi tako što osoba kaže da neće da podnese prijavu zato što ne može da ostane anonimna. Tu nastaje problem, jer u Srbiji ljudi očito nisu skloni tome da prijavljuju nepravilnosti, pomalo iz straha, često zbog manjka kulturoloških obrazaca ponašanja, a ponekad i zato što nisu navikli na postojanje novih načina zaštite, nego i dalje više veruju sudu - nabraja Jankovićeva.\nInstitucija Poverenika trenutno vodi i pet-šest strateških parnica koje imaju cilj da ukažu na neki veliki problem u društvu, a deo njih je pokrenut upravo zbog diskriminacije na tržištu rada. Jedan od slučajeva odnosi se na radnicu koja je dobila otkaz zbog obolevanja od leukemije, a druga parnica se vodi zbog radnice koja je retroaktivno dobila otkaz još za vreme porodiljskog odsustva, kada je morala poslodavcu da vrati i poreze i doprinose koje joj je za to vreme uplaćivao.\n- Budući da je istraživanje pokazalo da čak 92 odsto poslodavaca smatra da je diskriminacija prisutna u oblasti rada i zapošljavanja, mislim da uskoro dolazi vreme kada će se poslodavci u Srbiji ipak više boriti za najkvalitetnije radnike. Verujem da će ih, kako zbog odliva mladih iz zemlje i generalno ovakvog stanja na tržištu rada, više poštovati kao zaposlene sa pravima i obavezama, a neće ih tretirati kao krpe, što je dosad bio čest slučaj - uverena je Brankica Janković.\nŽene češće prijavljuju nepravilnosti nego muškarci. Najčešće prijave diskriminacije su zbog prava iz materinstva i brige o detetu, sledi onemogućavanje napredovanja na poslu, a tu su i prijave starijih radnika koji teže stižu do posla, a lakše ga gube... Za razliku od žena, mladi ne prijavljuju diskriminaciju, jer kažu da nemaju vremena za to ili planiraju da odu iz zemlje, pa im to nije bitno.\nIzvor: Vebsajt Politika, Marija Brakočević, 15.01.2020.


SDA čeka odluku SDP BiH o saradnji\nSDA održala sjednicu Glavnog odbora\nSDP konačnu odluku o daljem djelovnju odnosno, saradnji sa SDA, donosi na Glavnom odboru stranke. Rasprava traje cijeli dana, a partija je duboko podijeljenja oko eventulane sardnje sa SDA.\nIako je predsjednik SDP-a ranije rekao da nema koalicije, odnosno da SDP, u okviru BH bloka, neće sarađivati sa Bakirom Izetbegovićem, pritisak pojedinih odbora sa terena koji zagovaraju ulazak u vlast, okupio je članove Glavnog odbora koji donose odluku.\nPrije sjednice Nermin Nikšić je rekao da stranka ostaje jedinstvena, čije god mišljenje bude preovladavalo na najvišim stranačkim organima.\n"Danas nije pitanje ko će pobijediti, unutar SDP-a niti će biti pobjednika, niti poraženih, danas nije pitanje, da li su to neki mladi ili stari, danas nije pitanje, da li je to sarajevska ili tuzlanska organizacija, danas je pitanje kakve će odluke donijeti SDP", kaže Nermin Nikšić, predsjednik SDP-a.\nIako je sjednica Glavnog odbora počela jutros u 10 sati, SDP će konačnu odluku vjerovtano donijeti kasno večeras, što dovoljno govori koliko je različitih mišljenja o daljem djelovanju. I SDA je održala sjednicu Glavnog odbora, Međutim čekaju vijesti iz SDP-a, pa da će da vide sta dalje.\n"Mislim da je to sasvim logično i sačekaćemo odgovor onih koje smo pozvali, a dalje preduzimati ono što je moguće u ovakvim okolnostima", kaže Čedomir Lukić, v.d predsjednika Glavnog odbora SDA.\nIako je Bakir Izetbegović ranije uporno pozivao na formiranje jedinstvenog bloka unutar bošnjačkih stranaka saradnju je do sada odbila većina lidera u FBiH i to je umnogome usporilo formiranje vlasti.\n"Potpuno je jasno da bošnjačka komponeta ima dosta problema, Bakir Izetbegović je svjestan da neće moći da provodi svoje politike pored Milorada Dodika i vidljivo je da Bakir Izetbegović pokušava da zajednički nivo vlasti obzebjedi još nekoga, vjerovatno dio BH bloka, i tu je zastoj izbornih rezulata, zbog uslovno rečeno bošnjačke komponete i njihov potrebe da se ojačaju", kaže Staša Košarac, poslanik SNSD-a u PD PS.\nUkoliko i SDP odbije saradnju sa SDA, jedina šansa te partije je da se okrene manjim političkim strankama, sa kojim bi formirali vlast u Federaciji i sarađivali na niovu zajedničkih institucija.\nPredsjednik SNSD-a i predsjedavajući Predsjedništva BiH Milorad Dodik ranije je pozvao sve lidere partija iz Republike Srpske da zajednički nastupaju na BH nivou, a o formiranju vlasti i drugim temama, sutra će u Mostaru razgovarati i delegacije SNSD-a i HDZ-a.\nIzetbegović izbjegao novinare, u septembru biranje novog lidera stranke


Evropa - Novosti dana - 17.03.2020 | Sputnjik Srbija\n15:43 25 Septembar 2020\nNjujork, Berlin i Pariz u doba korone /video/\nPandemija koronavirusa paralisala je velike svetske metropole. Ulice Berlina, Pariza, Madrida, Njujorka... gotovo su prazne. Većina država u svetu uvela je stroge mere protiv širenja virusa korona, a mnoge od njih, posebno u Evropi, uvele su vanredno stanje.\nUkrajina prekinula rad graničnih prelaza sa Krimom\nUkrajina je obustavila rad graničnih prelaza na granici sa Krimom do 3. aprila i ozbiljno ograničila propuštanje građana, saopštilo je Ministarstvo unutrašnjih poslova Ukrajine.\nEvropsko prvenstvo u fudbalu u novembru?\nEvropsko prvenstvo u fudbalu biće održano u novembru i decembru umesto u junu i julu, kako je bilo predviđeno, tvrde britanski i italijanski sportski portali.\nBugarski političar: Zbog koronavirusa bogati će postati bogatiji, a siromašni još siromašniji\nLider bugarske stranke „Ataka“ Volen Siderov smatra da se podigla histerija oko koronavirusa da bi se promenio ekonomski poredak – da bogati postanu još bogatiji, a siromašni još siromašniji. Prema njegovim rečima, Bugarska poseduje vakcinu protiv koronavirusa, ali nije registrovana.\nSputnjik u Francuskoj oborio sve rekorde posećenosti\nBroj posetilaca portala Sputnjik u Francuskoj u nedelju 15. marta premašio je četiri miliona, o čemu svedoči Gugl analitika. To je rekord za ovu medijsku kuću, koja je u januaru ove godine proslavila petu godišnjicu.\nTurska među pet najvećih uvoznika ruskog oružja\nTurska se po prvi put našla među pet najvećih uvoznika ruskog naoružanja, na osnovu nabavki ostvarenih tokom protekle godine, saopštio je direktor Federalne službe za vojno-tehničku saradnju Rusije Dmitrij Šugajev.\nBugarski graničari zabranili ulazak u zemlju državljaninu Srbije\nNakon što je kod srpskog državljanina utvrđena povišena temperatura, zabranjen mu je ulazak na teritoriju Bugarske, saopštilo je Ministarstvo unutrašnjih poslova Bugarske.\nMihajlović revoltiran: Kako to mladi govore o koroni\nTrener Bolonje Siniša Mihajlović trenutno je u samoizolaciji u Rimu, kako bi izbegao svaki kontakt sa ljudima i mogućnost zaraze korona virusom, jer se trenutno bori protiv leukemije.\nUkoliko broj inficiranih korona virusom bude nastavio da raste na isti način, za dve nedelje preti najgori scenario, kojeg se Austrija boji.\n„Rat“ za vakcinu: Amerikanci hoće da preotmu Nemcima firmu koja radi na zaštiti od koronavirusa\nAmerički predsednik Donald Tramp pokušava da privuče u SAD nemačke naučnike koji razvijaju novu vakcinu protiv koronavirusa, prenosi nemački nedeljnik „Velt am zontag“.\nIzlaznost na izborima u Francuskoj do podneva 18 odsto\nOdziv na lokalnim izborima u Francuskoj do 12 časova iznosio je 18,38 odsto, saopštilo je Ministarstvo unutrašnjih poslova te zemlje.\n„Sve će biti u redu“: Poruka nade širi se Italijom\nDok je Italija obuhvaćena sveopštim karantinom zbog brzog porasta slučajeva obolelih od koronavirusa, Italijani pokušavaju da podignu moral i počeli su da šire slogan bodrenja: „Andrà tutto bene“ – sve će biti u redu.\nAustrija obustavlja avio-saobraćaj sa Rusijom\nAustrija od 17. marta zatvara svoje granice za građane Rusije, Velike Britanije, Holandije i Ukrajine zbog rizika od širenja koronavirusa i obustavlja avionski saobraćaj s ovim zemljama, objavio je televizijski kanal „ORF”, pozivajući se na izjavu austrijskog kancelara Sebastijana Kurca.\nUprkos koronavirusu: U Francuskoj se održavaju lokalni izbori\nU Francuskoj se u nedelju održava prvi krug lokalnih izbora. Uprkos epidemiji koronavirusa koja je proglašena u zemlji, francuske vlasti odlučile su da ne odlažu glasanje.


Poresko odeljenje i Komunalna policija na novoj adresi - Valjevo\nPoresko odeljenje i Komunalna policija na novoj adresi\nPosted by: REDAKCIJA VALJEVSKA POSLA in Valjevo 11. July 2019.\tComments Off on Poresko odeljenje i Komunalna policija na novoj adresi\nOdeljenje za utvrđivanje, naplatu i kontrolu izvornih prihoda od utorka, 16. jula, biće smešteno na drugoj adresi, saopšteno je iz Kabineta gradonačelnika. Iz zgrade Skupštine grada u Karađorđevoj ulici, tzv. Poresko odeljenje se seli u Ulicu Vuka Karadžića 54. Takođe, na istoj adresi, u Ulici Vuka Karadžića 54, od ove nedelje se nalazi i Komunalna policija, koja se preselila iz Pantićeve ulice 114.\nZgrada u Ulici Vuka Karadžića br. 54 u koju su preseljeni Poresko odeljenje i Komunalna policija\nPrema saopštenju, na staroj adresi, u Karađorđevoj ulici 64 nastaviće sa radom šalter broj 15 u Šalter sali, gde će građani moći da provere stanje zaduženosti i podignu poreska uverenja. Takođe, svi zahtevi za povraćaj novca, preknjižavanje poreskih uplata, zahtevi za reprograme, uverenja, prijave i razni prigovori će se i dalje podnositi na šalteru Pisarnice u zgradi Skupštine grada.\nKomunalna policija naplatu i kontrolu izvornih prihoda Odeljenje za utvrđivanje Poresko odeljenje Valjevo\t2019-07-11\nTagged with: Komunalna policija naplatu i kontrolu izvornih prihoda Odeljenje za utvrđivanje Poresko odeljenje Valjevo\nPrevious: Valjevski srednjoškolci u fabrici “Audi”\nNext: Lokalni front: “Fabrika šarenih laža, prljavih izmišljotina i lažnih optužbi jedina Gvozdenovićeva uspešna investicija”


Sarajevo za bogate i Sarajevo za siromašne |\nIzvještaj sa građanske javne rasprave o problemima Gradske deponije “Smiljevići”\nNažalost, osim nekolicine prisutnih državnih službenika Zavoda za zaštitu zdravlja Kantona Sarajevo, općine Novi Grad i dvoje uposlenika Rada, niko od mnogobrojnih pozvanih predstavnika vlasti i čelnika nadležnih institucija nije došao na javnu raspravu.\nBili su pozvani, a nisu se pojavili: premijer Kantona Adem Zolj i resorni ministri, Lukić i Hasanspahić, Mirza Hulusić, direktor Zavoda za izgradnju, Selim Babić, direktor KJKP “Rad”, Semir Efendić, načelnik općine Novi Grad, itd.\nKriminalna aljkavost nadležnih institucija\nIako postrojenje procjednih voda deponije nikada nije ni proradilo, iako je sistem za prikupljanje i eliminaciju deponijskog gasa potpuno prestao da radi još 2013. godine, sve to nije smetalo Federalnom ministarstvu okoliša i turizma da deponiji "Smiljevići" 2013. izda okolinsku dozvolu, niti federalnu inspekciju da svo vrijeme bez ikakvih sankcija toleriše rad deponije koja nikada nije ispoštovala uslove i rokove propisane okolinskom dozvolom.\nNakon što su se građani koji žive u okolini deponije, zbog nepodnošljivog, iritirajućeg i otrovnog smrada počeli da bune, 28. augusta 2018. na teren izlazi, umjesto nadležne federalne, nenadležna kantonalna inspekcija, koja je konstatovala da “nije primijećen smrad osim uobičajenog na deponiji”, ne navodeći da niti jedan od uslova navedenih u okolišnoj dozvoli nije ispoštovan. Istoga dana, rekordno brzo nakon nalaza inspektora, oglašavaju se KJKP “Rad” i Ministarstvo prostornog uređenja, građenja i zaštite okoliša Kantona objavljujući da se “na deponiji otpad odlaže na sanitaran način”, iako su i jedni i drugi, u brojnim izvještajima tvrdili upravo suprotno.\nElita je važnija od svih nas\nZa razne potrebe rezidencijalnih naselja u kojima stanuju ili se odmaraju naše političke elite, poput Poljina ili apartmanskog naselja na Bjelašnici, preko noći se pronalaze višemilionska sredstva iz budžeta, gdje složno učestvuju i općine i Kanton i institucije Kantona. Istovremeno, u Kantonalnom planu zaštite okoliša Kantona Sarajevo, kojeg je u oktobru 2017. usvojila Skupština Kantona, predviđeno je da “zbog nedostatka finansija”, obnova vitalnih funkcija deponije, zbog kojih je ugroženo zdravlje i životi desetina hilijada stanovnika naselja oko deponije čeka na višegodišnje procedure “dodjele grant sredstava od EU fondova”.\nDok projekti iz budžeta finansirane izgradnje u luksuznim rezidencijalnim naseljima političih elita se realizuju munjevitom brzinom, obnova deponije traje godinama obilježena prebacivanjem odgovornosti, sporim izvođačima, itd.\nS obzirom da je deponiji istekla okolinska dozvola, KJKP “Rad” je 13. septembra 2018. Federalnom ministarstvu okoliša i turizma uputio zahtjev za njenu obnovu.\nGrađani su sinoć bili jedinstveni u zahtjevima da uslovi propisani u novoj okolinskoj dozvoli MORAJU biti u skladu sa odredbama Direktive EU o odlagalištima otpada, uz vrlo strog monitoring emisija gasova i procjednih voda deponije, s obzirom da neposrednoj blizini deponije stanuje veliki broj stanovnika i da već četvero djece iz neposredne blizine boluje od aplastične anemije čiji je uzrok zagađenje.\nTakođer, za sve neophodne radove koje treba uraditi na deponiji, da bi ona prestala da ugrožava zdravlje stanovnika, potrebno je da nadležne institucije definišu hitne rokove i odrede lica odgovorna za njihovo izvršavanje.\nGrađanska inicijativa za uređenje Gradske deponije “Smiljevići”\nudruženje “Eko akcija”


Koliko bi Partizan mogao da zaradi od Sume i šta će biti sa Tošićem?\nGoran Bošković 17/04/2018, 12:51\nPreneli smo ranije danas, ekipu Partizana očekuje obimna rekonstrukcija tokom leta, što je potvrdio i potpredsednik kluba Vladimir Vuletić.\nOn, naravno, nije pominjao konkretna imena onih koji će na leto napustiti Humsku, ali utisak je da bi među njima mogao da bude i Sejduba Suma, koji ove sezone nije opravdao 1.6 miliona evra koliko je Partizan prošlog leta izdvojio za njegov transfer.\nCrno-beli će u narednom prelaznom roku pokušati da bar povrate taj novac, ali današnji ”Žurnal” prenosi svoja saznanja da bi u Partizanu još zimus navodno pristali da se Sume odreknu čak i za sumu od 800.000 evra.\nNaravno, tokom leta će uprava kluha iz Humske učiniti sve da ta suma premaši bar milion evra, imajući u vidu da Sumina trišna vrednost prema Transfermarktu iznosi 1.2 miliona.\nJoš jedno veliko Partizanovo pojačanje prošlog leta bio je i dolazak Zorana Tošića, ali popularni ”Bambi” je u par navrata tokom ove sezone imao problema sa povredama, pa ni on tokom proleća nije dao doprinos koji se očekivao.\nPomenuti list takođe otkriva i da je Tošić prilikom potpisivanja ugovora sa Partizanom navodno tražio klauzulu po kojoj bi mogao da napusti Humsku već posle šest meseci, što se zimus nije dogodilo, ali što bi Partizanu moglo da suzi manevarski prostor u pregovorima sa klubovima koji bi eventualno tokom leta pokazali interesovanje za njega.\nInače, u aktuelnom sastavu Partizana, Tošić ima najvišu tržišnu vrednost (tri miliona), takođe prema podacima ”Transfermarkta”.\nPrevious article GROBARI SAMO NJEMU VERNI, SAMO NJEMU ODANI! Partizan najgledaniji u ABA ligi!\nNext article “Košarkaški Eminem” rezimirao prvu sezonu u NBA


Eide pozvao na saradnju vlast i opoziciju\nKai Eide je sa predsednikom Skupštine Kosova, Nedžatom Dačijem i liderom opozicione partije Ora Vetonom Suroijem razgovarao o procesu ispunjenja standarda i opštoj situaciji na Kosovu. On je kosovske vlasti i opoziciju pozvao da konstruktivno sarađuju u procesu ispunjenja standarda i postignu konsenzus o značajanim pitanjima:\n“Nadam se da će Vlada i opozicija raditi zajedno na konstruktivan način, s ciljem da postignemo onaj stepen koji želimo, a to je da izveštaj bude što više pozitivniji, što se može postići samo zajedničkim radom.”\nNorveški ambasador je u nedelju uveče razgovarao sa šefom UNMIK-a Sorenom Jesenom Petersenom i premijerom Bajramom Kosumijem, a u utorak nastavlja razgovore sa kosovskim zvaničnicima. Nakon Prištine, Eide ide u Beograd.\nKai Eide treba da sačini izveštaj za generalnog sekretara UN Kofija Anana o tome koliko je postignuto u procesu ispunjenja standarda. Ukoliko Eideov izveštaj bude pozitivan, mozž se očekivati otvaranje procesa rešavanja budućeg statusa Kosova.